PRÍLOHA VII – Pokyny pre vzory na zverejňovanie informácií o vlastných zdrojoch

**Vzory EU I CC1.01, EU I CC1.02 a EU I CC1.03 – Zloženie regulatórnych vlastných zdrojov**

1. Investičné spoločnosti uplatňujú pokyny uvedené v tejto prílohe s cieľom vyplniť vzor EU I CC1, ako sa uvádza v prílohe VI, podľa článku 49 ods. 1 písm. a) a c) nariadenia (EÚ) 2019/2033.

2. Investičné spoločnosti vypĺňajú stĺpec b) tohto vzoru s cieľom vysvetliť zdroj každého zásadného vstupu, ktorý má krížovo odkazovať na príslušné riadky vzoru EU I CC2.

3. Investičné spoločnosti do opisu sprevádzajúceho daný vzor zahŕňajú opis všetkých obmedzení uplatňovaných na výpočet vlastných zdrojov v súlade s článkom 49 ods. 1 písm. c) nariadenia (EÚ) 2019/2033 a nástrojov a odpočtov, na ktoré sa tieto obmedzenia uplatňujú. Vysvetľujú v nich aj hlavné zmeny zverejnených súm v porovnaní s predchádzajúcimi obdobiami zverejňovania.

4. Tento vzor je pevne stanovený a investičné spoločnosti ho zverejňujú v presne tom istom formáte, aký sa uvádza v prílohe VI.

5. Investičné spoločnosti iné než malé a neprepojené investičné spoločnosti zverejňujú informácie o zložení vlastných zdrojov v súlade so vzorom EU I CC1.01 uvedeným v prílohe VI. Malé a neprepojené investičné spoločnosti s emisiami nástrojov dodatočného kapitálu Tier 1 zverejňujú informácie o zložení vlastných zdrojov v súlade so vzorom EU I CC1.02, ktorý je takisto uvedený v prílohe VI.

**Vzor EU I CC1.01 – Zloženie regulatórnych vlastných zdrojov (investičné spoločnosti iné než malé a neprepojené investičné spoločnosti)**

|  |  |
| --- | --- |
| Právne predpisy a pokyny | |
| Riadok | Právne predpisy a pokyny |
| **1** | **Vlastné zdroje**  článok 9 ods. 1 nariadenia (EÚ) 2019/2033  Vlastné zdroje investičnej spoločnosti pozostávajú zo súčtu jej vlastného kapitálu Tier 1, dodatočného kapitálu Tier 1 a kapitálu Tier 2.  Tento riadok je súčtom riadkov 2 a 40. |
| **2** | **Kapitál Tier 1**  Kapitál Tier 1 je súčtom vlastného kapitálu Tier 1 a dodatočného kapitálu Tier 1.  Tento riadok je súčtom riadkov 3 a 28. |
| **3** | Vlastný kapitál Tier 1  článok 9 ods. 1 nariadenia (EÚ) 2019/2033  článok 50 nariadenia (EÚ) č. 575/2013  Zverejňuje sa celkový súčet riadkov 4 až 12 a riadku 27. |
| 4 | **Úplne splatené kapitálové nástroje**  článok 9 ods. 1 bod i) nariadenia (EÚ) 2019/2033  článok 26 ods. 1 písm. a) a články 27 až 31 nariadenia (EÚ) č. 575/2013  Zahŕňajú sa kapitálové nástroje vzájomných spoločností, družstevných spoločností alebo podobných inštitúcií [články 27 a 29 nariadenia (EÚ) č. 575/2013].  Emisné ážio súvisiace s týmito nástrojmi sa sem nezahŕňa.  Kapitálové nástroje upísané orgánmi verejnej moci v núdzových situáciách sa zahŕňajú vtedy, ak sú splnené všetky podmienky článku 31 nariadenia (EÚ) č. 575/2013. |
| 5 | **Emisné ážio**  článok 9 ods. 1 bod i) nariadenia (EÚ) 2019/2033  článok 26 ods. 1 písm. b) nariadenia (EÚ) č. 575/2013  Emisné ážio má ten istý význam ako v uplatniteľnom účtovnom štandarde.  Suma zverejňovaná v tejto položke je časť súvisiaca so „splatenými kapitálovými nástrojmi“. |
| 6 | **Nerozdelené zisky**  článok 9 ods. 1 bod i) nariadenia (EÚ) 2019/2033  článok 26 ods. 1 písm. c) nariadenia (EÚ) č. 575/2013  Nerozdelené zisky zahŕňajú nerozdelené zisky z predchádzajúceho roka a prípustné predbežné alebo koncoročné zisky. |
| 7 | **Akumulovaný iný komplexný účtovný výsledok**  článok 9 ods. 1 bod i) nariadenia (EÚ) 2019/2033  článok 26 ods. 1 písm. d) nariadenia (EÚ) č. 575/2013 |
| 8 | **Ostatné rezervy**  článok 9 ods. 1 bod i) nariadenia (EÚ) 2019/2033  článok 4 ods. 1 bod 117 a článok 26 ods. 1 písm. e) nariadenia (EÚ) č. 575/2013  Suma je zverejňovaná po odpočítaní daňových poplatkov, ktoré sa predpokladajú v čase výpočtu. |
| 9 | **Menšinová účasť uznaná vo vlastnom kapitáli Tier 1**  Súčet všetkých hodnôt menšinových účastí dcérskych podnikov, ktoré sú zahrnuté do konsolidovaného vlastného kapitálu Tier 1. |
| 10 | **Úpravy vlastného kapitálu Tier 1 na základe prudenciálnych filtrov**  článok 9 ods. 1 bod i) nariadenia (EÚ) 2019/2033  články 32 až 35 nariadenia (EÚ) č. 575/2013 |
| 11 | **Ostatné fondy**  článok 9 ods. 4 nariadenia (EÚ) 2019/2033 |
| 12 | **(–) CELKOVÉ ODPOČTY OD VLASTNÉHO KAPITÁLU TIER 1**  Zverejňuje sa celkový súčet riadku 13 a riadkov 17 až 26. |
| 13 | **(–) Nástroje vlastného kapitálu Tier 1**  článok 9 ods. 1 bod i) nariadenia (EÚ) 2019/2033  článok 36 ods. 1 písm. f) a článok 42 nariadenia (EÚ) č. 575/2013  Vlastný kapitál Tier 1, ktorý vykazujúca inštitúcia alebo skupina drží k dátumu vykazovania. S výhradou výnimiek v článku 42 nariadenia (EÚ) č. 575/2013.  V tomto riadku sa nezverejňujú podiely na akciách zahrnuté ako „neprípustné kapitálové nástroje“.  Zverejňovaná suma zahŕňa emisné ážio súvisiace s vlastnými akciami. |
| 14 | **(–) Priame podiely na nástrojoch vlastného kapitálu Tier 1**  článok 9 ods. 1 bod i) nariadenia (EÚ) 2019/2033  článok 36 ods. 1 písm. f) a článok 42 nariadenia (EÚ) č. 575/2013  Nástroje vlastného kapitálu Tier 1, ktoré drží investičná spoločnosť. |
| 15 | **(–) Nepriame podiely na nástrojoch vlastného kapitálu Tier 1**  článok 9 ods. 1 bod i) nariadenia (EÚ) 2019/2033  článok 36 ods. 1 písm. f) a článok 42 nariadenia (EÚ) č. 575/2013  Nástroje vlastného kapitálu Tier 1, ktoré drží investičná spoločnosť. |
| 16 | **(–) Syntetické podiely na nástrojoch vlastného kapitálu Tier 1**  článok 9 ods. 1 bod i) nariadenia (EÚ) 2019/2033  článok 4 ods. 1 bod 114, článok 36 ods. 1 písm. f) a článok 42 nariadenia (EÚ) č. 575/2013 |
| 17 | **(–) Straty za bežný finančný rok**  článok 36 ods. 1 písm. a) nariadenia (EÚ) č. 575/2013 |
| 18 | **(–) Goodwill**  článok 9 ods. 1 bod i) nariadenia (EÚ) 2019/2033  článok 4 ods. 1 bod 113, článok 36 ods. 1 písm. b) a článok 37 nariadenia (EÚ) č. 575/2013 |
| 19 | **(–) Ostatné nehmotné aktíva**  článok 9 ods. 1 bod i) nariadenia (EÚ) 2019/2033  článok 4 ods. 1 bod 115, článok 36 ods. 1 písm. b) a článok 37 písm. a) nariadenia (EÚ) č. 575/2013  Ostatné nehmotné aktíva zahŕňajú nehmotné aktíva podľa uplatniteľného účtovného štandardu, bez goodwillu, tiež podľa uplatniteľného účtovného štandardu. |
| 20 | **(–) Odložené daňové pohľadávky, ktoré závisia od budúcej ziskovosti a nevyplývajú z dočasných rozdielov, po odpočítaní prislúchajúcich daňových záväzkov**  článok 9 ods. 2 písm. a) nariadenia (EÚ) 2019/2033  článok 36 ods. 1 písm. c) nariadenia (EÚ) č. 575/2013 |
| 21 | **(−) Kvalifikovaná účasť mimo finančného sektora, ktorá presahuje 15 % vlastných zdrojov**  článok 10 ods. 1 písm. a) nariadenia (EÚ) 2019/2033 |
| 22 | **(–) Celkové kvalifikované účasti v iných podnikoch, než sú subjekty finančného sektora, ktoré presahujú 60 % vlastných zdrojov spoločnosti**  článok 10 ods. 1 písm. b) nariadenia (EÚ) 2019/2033 |
| 23 | **(–) Nástroje vlastného kapitálu Tier 1 subjektov finančného sektora, v ktorých inštitúcia nemá významnú investíciu**  článok 9 ods. 2 písm. c) nariadenia (EÚ) 2019/2033  článok 36 ods. 1 písm. h) nariadenia (EÚ) č. 575/2013 |
| 24 | **(–) Nástroje vlastného kapitálu Tier 1 subjektov finančného sektora, v ktorých inštitúcia má významnú investíciu**  článok 9 ods. 2 písm. d) nariadenia (EÚ) 2019/2033  článok 36 ods. 1 písm. i) nariadenia (EÚ) č. 575/2013 |
| 25 | **(–) Majetok dôchodkového fondu so stanovenými požitkami**  článok 9 ods. 2 písm. b) nariadenia (EÚ) 2019/2033  článok 36 ods. 1 písm. e) nariadenia (EÚ) č. 575/2013 |
| 26 | **(−) Ostatné odpočty**  Súčet akýchkoľvek iných odpočtov uvedených v článku 36 ods. 1 nariadenia (EÚ) č. 575/2013. |
| 27 | **Vlastný kapitál Tier 1: ostatné kapitálové prvky, odpočty a úpravy**  Tento riadok podľa potreby zahŕňa súčet týchto položiek:  **–** prechodné úpravy na základe nástrojov vlastného kapitálu Tier 1, ktoré sa zachovali v predchádzajúcom stave [článok 483 ods. 1, 2 a 3 a články 484 až 487 nariadenia (EÚ) č. 575/2013],  **–** prechodné úpravy na základe dodatočných menšinových účastí [články 479 a 480 nariadenia (EÚ) č. 575/2013],  **–** ostatné prechodné úpravy vlastného kapitálu Tier 1 [články 469 až 478 a článok 481 nariadenia (EÚ) č. 575/2013]: úpravy odpočtov od vlastného kapitálu Tier 1 na základe prechodných ustanovení,  **–** ostatné prvky vlastného kapitálu Tier 1 alebo odpočty od prvku vlastného kapitálu Tier 1, ktoré nemožno priradiť k žiadnemu z riadkov 4 až 26.  Tento riadok sa nepoužíva na zahrnutie kapitálových položiek alebo odpočtov, na ktoré sa nevzťahuje nariadenie (EÚ) 2019/2033 ani nariadenie (EÚ) č. 575/2013, do výpočtu ukazovateľov platobnej schopnosti. |
| 28 | **DODATOČNÝ KAPITÁL TIER 1**  článok 9 ods. 1 nariadenia (EÚ) 2019/2033  článok 61 nariadenia (EÚ) č. 575/2013  Zverejňuje sa celkový súčet riadkov 29 až 31 a riadku 39. |
| 29 | **Úplne splatené, priamo emitované kapitálové nástroje**  článok 9 ods. 1 bod i) nariadenia (EÚ) 2019/2033  článok 51 písm. a) a články 52, 53 a 54 nariadenia (EÚ) č. 575/2013  Zverejňovaná suma nezahŕňa emisné ážio súvisiace s nástrojmi. |
| 30 | **Emisné ážio**  článok 9 ods. 1 bod i) nariadenia (EÚ) 2019/2033  článok 51 písm. b) nariadenia (EÚ) č. 575/2013  Emisné ážio má ten istý význam ako v uplatniteľnom účtovnom štandarde.  Suma zverejňovaná v tejto položke je časť súvisiaca so „splatenými kapitálovými nástrojmi“. |
| 31 | **(–) CELKOVÉ ODPOČTY OD DODATOČNÉHO KAPITÁLU TIER 1**  článok 56 nariadenia (EÚ) č. 575/2013  Zverejňuje sa celkový súčet riadku 32 a riadkov 36 až 38. |
| 32 | **(–) Nástroje vlastného dodatočného kapitálu Tier 1**  článok 9 ods. 1 bod i) nariadenia (EÚ) 2019/2033  článok 52 ods. 1 písm. b), článok 56 písm. a) a článok 57 nariadenia (EÚ) č. 575/2013  Nástroje vlastného dodatočného kapitálu Tier 1, ktoré investičná spoločnosť drží k dátumu vykazovania. S výhradou výnimiek v článku 57 nariadenia (EÚ) č. 575/2013.  Zverejňovaná suma zahŕňa emisné ážio súvisiace s vlastnými akciami. |
| 33 | **(–) Priame podiely na nástrojoch dodatočného kapitálu Tier 1**  článok 9 ods. 2 písm. c) nariadenia (EÚ) 2019/2033  článok 56 písm. a) nariadenia (EÚ) č. 575/2013 |
| 34 | **(–) Nepriame podiely na nástrojoch dodatočného kapitálu Tier 1**  článok 9 ods. 2 písm. c) nariadenia (EÚ) 2019/2033  článok 56 písm. a) nariadenia (EÚ) č. 575/2013 |
| 35 | **(–) Syntetické podiely na nástrojoch dodatočného kapitálu Tier 1**  článok 9 ods. 2 písm. c) nariadenia (EÚ) 2019/2033  článok 56 písm. a) nariadenia (EÚ) č. 575/2013 |
| 36 | **(–) Nástroje dodatočného kapitálu Tier 1 subjektov finančného sektora, v ktorých inštitúcia nemá významnú investíciu**  článok 9 ods. 2 písm. c) nariadenia (EÚ) 2019/2033  článok 56 písm. c) nariadenia (EÚ) č. 575/2013 |
| 37 | **(–) Nástroje dodatočného kapitálu Tier 1 subjektov finančného sektora, v ktorých inštitúcia má významnú investíciu**  článok 9 ods. 2 písm. c) nariadenia (EÚ) 2019/2033  článok 56 písm. d) nariadenia (EÚ) č. 575/2013 |
| 38 | **(−) Ostatné odpočty**  Súčet všetkých ostatných odpočtov v súlade s článkom 56 nariadenia (EÚ) č. 575/2013, ktoré nie sú zahrnuté v žiadnom z uvedených riadkov. |
| 39 | **Dodatočný kapitál Tier 1: ostatné kapitálové prvky, odpočty a úpravy**  Tento riadok podľa potreby zahŕňa súčet týchto položiek:  **–** prechodné úpravy na základe nástrojov dodatočného kapitálu Tier 1, ktoré sa zachovali v predchádzajúcom stave [článok 483 ods. 4 a 5, články 484 až 487 a články 489 a 491 nariadenia (EÚ) č. 575/2013],  **–** nástroje emitované dcérskymi podnikmi, ktoré sú uznané v dodatočnom kapitáli Tier 1 [články 83, 85 a 86 nariadenia (EÚ) č. 575/2013]: súčet všetkých hodnôt kvalifikovaného kapitálu Tier 1 dcérskych podnikov, ktoré sú zahrnuté do konsolidovaného dodatočného kapitálu Tier 1, a to vrátane kapitálu emitovaného účelovo vytvoreným subjektom [článok 83 nariadenia (EÚ) č. 575/2013],  **–** prechodné úpravy na základe dodatočného uznania nástrojov emitovaných dcérskymi podnikmi v dodatočnom kapitáli Tier 1 [článok 480 nariadenia (EÚ) č. 575/2013], úpravy kvalifikovaného kapitálu Tier 1 zahrnutého do konsolidovaného dodatočného kapitálu Tier 1 na základe prechodných ustanovení,  **–** iné prechodné úpravy dodatočného kapitálu Tier 1 [články 472, 473a, 474, 475, 478 a 481 nariadenia (EÚ) č. 575/2013]: úpravy odpočtov na základe prechodných ustanovení,  **–** odpočet od položiek dodatočného kapitálu Tier 1 presahujúci dodatočný kapitál Tier 1 a odrátaný od vlastného kapitálu Tier 1 v súlade s článkom 36 ods. 1 písm. j) nariadenia (EÚ) č. 575/2013: dodatočný kapitál Tier 1 nemôže byť záporný, ale je možné, že odpočty od položiek dodatočného kapitálu Tier 1 prekročia sumu dostupných položiek dodatočného kapitálu Tier 1. Ak k tomu dôjde, táto položka predstavuje sumu potrebnú na zvýšenie sumy vykázanej v riadku 28 na nulu a rovná sa inverznej hodnote odpočtov od položiek dodatočného kapitálu Tier 1 presahujúcich dodatočný kapitál Tier 1 a zahrnutých okrem iných odpočtov v riadku 38,  **–** ostatné prvky dodatočného kapitálu Tier 1 alebo odpočty od prvku dodatočného kapitálu Tier 1, ktoré nemožno priradiť k žiadnemu z riadkov 29 až 38.  Tento riadok sa nepoužíva na zahrnutie kapitálových položiek alebo odpočtov, na ktoré sa nevzťahuje nariadenie (EÚ) 2019/2033 ani nariadenie (EÚ) č. 575/2013, do výpočtu ukazovateľov platobnej schopnosti. |
| 40 | **KAPITÁL TIER 2**  článok 9 ods. 2 nariadenia (EÚ) 2019/2033  článok 71 nariadenia (EÚ) č. 575/2013  Zverejňuje sa celkový súčet riadkov 41 až 43 a riadku 50. |
| 41 | **Úplne splatené, priamo emitované kapitálové nástroje**  článok 9 ods. 1 bod i) nariadenia (EÚ) 2019/2033  článok 62 písm. a) a články 63 a 65 nariadenia (EÚ) č. 575/2013  Zverejňovaná suma nezahŕňa emisné ážio súvisiace s nástrojmi. |
| 42 | **Emisné ážio**  článok 9 ods. 1 bod i) nariadenia (EÚ) 2019/2033  článok 62 písm. b) a článok 65 nariadenia (EÚ) č. 575/2013  Emisné ážio má ten istý význam ako v uplatniteľnom účtovnom štandarde.  Suma zverejňovaná v tejto položke je časť súvisiaca so „splatenými kapitálovými nástrojmi“. |
| 43 | **(–) CELKOVÉ ODPOČTY OD KAPITÁLU TIER 2**  článok 66 nariadenia (EÚ) č. 575/2013 |
| 44 | **(–) Nástroje vlastného kapitálu Tier 2**  článok 9 ods. 1 bod i) nariadenia (EÚ) 2019/2033  článok 63 písm. b) bod i), článok 66 písm. a) a článok 67 nariadenia (EÚ) č. 575/2013  Nástroje vlastného kapitálu T2, ktoré vykazujúca inštitúcia alebo skupina drží k dátumu vykazovania. S výhradou výnimiek v článku 67 nariadenia (EÚ) č. 575/2013.  V tomto riadku sa nezverejňujú podiely na akciách zahrnuté ako „neprípustné kapitálové nástroje“.  Zverejňovaná suma zahŕňa emisné ážio súvisiace s vlastnými akciami. |
| 45 | **(–) Priame podiely na nástrojoch kapitálu Tier 2**  článok 63 písm. b), článok 66 písm. a) a článok 67 nariadenia (EÚ) č. 575/2013 |
| 46 | **(–) Nepriame podiely na nástrojoch kapitálu Tier 2**  článok 4 ods. 1 bod 114, článok 63 písm. b), článok 66 písm. a) a článok 67 nariadenia (EÚ) č. 575/2013 |
| 47 | **(–) Syntetické podiely na nástrojoch kapitálu Tier 2**  článok 4 ods. 1 bod 126, článok 63 písm. b), článok 66 písm. a) a článok 67 nariadenia (EÚ) č. 575/2013 |
| 48 | **(–) Nástroje kapitálu Tier 2 subjektov finančného sektora, v ktorých inštitúcia nemá významnú investíciu**  článok 9 ods. 2 písm. c) nariadenia (EÚ) 2019/2033  článok 66 písm. c) nariadenia (EÚ) č. 575/2013 |
| 49 | **(–) Nástroje kapitálu Tier 2 subjektov finančného sektora, v ktorých inštitúcia má významnú investíciu**  článok 4 ods. 1 bod 27, článok 66 písm. d), články 68, 69 a 79 nariadenia (EÚ) č. 575/2013  Podiely inštitúcie na nástrojoch kapitálu Tier 2 subjektov finančného sektora [podľa vymedzenia v článku 4 ods. 1 bode 27 nariadenia (EÚ) č. 575/2013], v ktorých má investičná spoločnosť významnú investíciu, sa odpočítavajú v plnej výške. |
| 50 | **Tier 2: ostatné kapitálové prvky, odpočty a úpravy**  Tento riadok podľa potreby zahŕňa súčet týchto položiek:  **–** prechodné úpravy na základe nástrojov kapitálu Tier 2, ktoré sa zachovali v predchádzajúcom stave [článok 483 ods. 6 a 7 a články 484, 486, 488, 490 a 491 nariadenia (EÚ) č. 575/2013],  **–** nástroje emitované dcérskymi podnikmi, ktoré sú uznané v kapitáli Tier 2 [články 83, 87 a 88 nariadenia (EÚ) č. 575/2013]: súčet všetkých hodnôt kvalifikovaných vlastných zdrojov dcérskych podnikov, ktoré sú zahrnuté do konsolidovaného kapitálu Tier 2, a to vrátane kvalifikovaného kapitálu Tier 2 emitovaného účelovo vytvoreným subjektom [článok 83 nariadenia (EÚ) č. 575/2013],  **–** prechodné úpravy na základe dodatočného uznania nástrojov emitovaných dcérskymi podnikmi v kapitáli Tier 2 [článok 480 nariadenia (EÚ) č. 575/2013]: úpravy kvalifikovaných vlastných zdrojov zahrnutých do konsolidovaného kapitálu T2 na základe prechodných ustanovení,  **–** ostatné prechodné úpravy kapitálu Tier 2 [články 472, 473a, 476, 477, 478 a 481 nariadenia (EÚ) č. 575/2013]: úpravy odpočtov od kapitálu Tier 2 na základe prechodných ustanovení,  **–** odpočet od položiek kapitálu Tier 2 presahujúci kapitál Tier 2 a odrátaný od dodatočného kapitálu Tier 1 v súlade s článkom 56 písm. e) nariadenia (EÚ) č. 575/2013: kapitál Tier 2 nemôže byť záporný, ale je možné, že odpočty od položiek kapitálu Tier 2 prekročia sumu dostupných položiek kapitálu Tier 2. Ak k tomu dôjde, táto položka predstavuje sumu potrebnú na zvýšenie sumy vykázanej v riadku 40 na nulu,  **–** ostatné prvky kapitálu Tier 2 alebo odpočty od prvku kapitálu Tier 2, ktoré nemožno priradiť k žiadnemu z riadkov 41 až 49.  Tento riadok sa nepoužíva na zahrnutie kapitálových položiek alebo odpočtov, na ktoré sa nevzťahuje nariadenie (EÚ) 2019/2033 ani nariadenie (EÚ) č. 575/2013, do výpočtu ukazovateľov platobnej schopnosti. |

**Vzor EU I CC1.02 – Zloženie regulatórnych vlastných zdrojov (malé a neprepojené investičné spoločnosti)**

|  |  |
| --- | --- |
| Právne predpisy a pokyny | |
| Riadok | Právne predpisy a pokyny |
| 1 | **Vlastné zdroje**  článok 9 ods. 1 nariadenia (EÚ) 2019/2033  Vlastné zdroje investičnej spoločnosti pozostávajú zo súčtu jej vlastného kapitálu Tier 1, dodatočného kapitálu Tier 1 a kapitálu Tier 2.  Zverejňuje sa celkový súčet riadkov 2 a 25. |
| 2 | **Kapitál Tier 1**  Kapitál Tier 1 je súčtom vlastného kapitálu Tier 1 a dodatočného kapitálu Tier 1.  Zverejňuje sa celkový súčet riadkov 3 a 20. |
| 3 | Vlastný kapitál Tier 1  článok 9 ods. 1 nariadenia (EÚ) 2019/2033  článok 50 nariadenia (EÚ) č. 575/2013  Zverejňuje sa celkový súčet riadkov 4 až 11 a riadku 19. |
| 4 | **Úplne splatené kapitálové nástroje**  článok 9 ods. 1 bod i) nariadenia (EÚ) 2019/2033  článok 26 ods. 1 písm. a) a články 27 až 31 nariadenia (EÚ) č. 575/2013  Zahŕňajú sa kapitálové nástroje vzájomných spoločností, družstevných spoločností alebo podobných inštitúcií [články 27 a 29 nariadenia (EÚ) č. 575/2013].  Emisné ážio súvisiace s týmito nástrojmi sa sem nezahŕňa.  Kapitálové nástroje upísané orgánmi verejnej moci v núdzových situáciách sa zahŕňajú vtedy, ak sú splnené všetky podmienky článku 31 nariadenia (EÚ) č. 575/2013. |
| 5 | **Emisné ážio**  článok 9 ods. 1 bod i) nariadenia (EÚ) 2019/2033  článok 26 ods. 1 písm. b) nariadenia (EÚ) č. 575/2013  Emisné ážio má ten istý význam ako v uplatniteľnom účtovnom štandarde.  Suma zverejňovaná v tejto položke je časť súvisiaca so „splatenými kapitálovými nástrojmi“. |
| 6 | **Nerozdelené zisky**  článok 9 ods. 1 bod i) nariadenia (EÚ) 2019/2033  článok 26 ods. 1 písm. c) nariadenia (EÚ) č. 575/2013  Nerozdelené zisky zahŕňajú nerozdelené zisky z predchádzajúceho roka a prípustné predbežné alebo koncoročné zisky. |
| 7 | **Akumulovaný iný komplexný účtovný výsledok**  článok 9 ods. 1 bod i) nariadenia (EÚ) 2019/2033  článok 26 ods. 1 písm. d) nariadenia (EÚ) č. 575/2013 |
| 8 | **Ostatné rezervy**  článok 9 ods. 1 bod i) nariadenia (EÚ) 2019/2033  článok 4 ods. 1 bod 117 a článok 26 ods. 1 písm. e) nariadenia (EÚ) č. 575/2013  Suma je zverejňovaná po odpočítaní daňových poplatkov, ktoré sa predpokladajú v čase výpočtu. |
| 9 | **Úpravy vlastného kapitálu Tier 1 na základe prudenciálnych filtrov**  článok 9 ods. 1 bod i) nariadenia (EÚ) 2019/2033  články 32 až 35 nariadenia (EÚ) č. 575/2013 |
| 10 | **Ostatné fondy**  článok 9 ods. 4 nariadenia (EÚ) 2019/2033 |
| 11 | **(–) CELKOVÉ ODPOČTY OD VLASTNÉHO KAPITÁLU TIER 1**  Zverejňuje sa celkový súčet riadkov 12 až 18. |
| 12 | **(–) Straty za bežný finančný rok**  článok 36 ods. 1 písm. a) nariadenia (EÚ) č. 575/2013 |
| 13 | **(–) Goodwill**  článok 9 ods. 1 bod i) nariadenia (EÚ) 2019/2033  článok 4 ods. 1 bod 113, článok 36 ods. 1 písm. b) a článok 37 nariadenia (EÚ) č. 575/2013 |
| 14 | **(–) Ostatné nehmotné aktíva**  článok 9 ods. 1 bod i) nariadenia (EÚ) 2019/2033  článok 4 ods. 1 bod 115, článok 36 ods. 1 písm. b) a článok 37 písm. a) nariadenia (EÚ) č. 575/2013  Ostatné nehmotné aktíva sú nehmotné aktíva podľa uplatniteľného účtovného štandardu, bez goodwillu, tiež podľa uplatniteľného účtovného štandardu. |
| 15 | **(–) Odložené daňové pohľadávky, ktoré závisia od budúcej ziskovosti a nevyplývajú z dočasných rozdielov, po odpočítaní prislúchajúcich daňových záväzkov**  článok 9 ods. 2 písm. a) nariadenia (EÚ) 2019/2033  článok 36 ods. 1 písm. c) nariadenia (EÚ) č. 575/2013 |
| 16 | **(−) Kvalifikovaná účasť mimo finančného sektora, ktorá presahuje 15 % vlastných zdrojov**  článok 10 ods. 1 písm. a) nariadenia (EÚ) 2019/2033 |
| 17 | **(–) Celkové kvalifikované účasti v iných podnikoch, než sú subjekty finančného sektora, ktoré presahujú 60 % vlastných zdrojov spoločnosti**  článok 10 ods. 1 písm. a) nariadenia (EÚ) 2019/2033 |
| 18 | **(−) Ostatné odpočty**  Súčet akýchkoľvek iných odpočtov uvedených v článku 36 ods. 1 nariadenia (EÚ) č. 575/2013. |
| 19 | **Vlastný kapitál Tier 1: ostatné kapitálové prvky, odpočty a úpravy**  Tento riadok podľa potreby zahŕňa súčet týchto položiek:  **–** prechodné úpravy na základe nástrojov vlastného kapitálu Tier 1, ktoré sa zachovali v predchádzajúcom stave [článok 483 ods. 1, 2 a 3 a články 484 až 487 nariadenia (EÚ) č. 575/2013],  **–** prechodné úpravy na základe dodatočných menšinových účastí [články 479 a 480 nariadenia (EÚ) č. 575/2013],  **–** ostatné prechodné úpravy vlastného kapitálu Tier 1 [články 469 až 478 a článok 481 nariadenia (EÚ) č. 575/2013]: úpravy odpočtov od vlastného kapitálu Tier 1 na základe prechodných ustanovení,  **–** ostatné prvky vlastného kapitálu Tier 1 alebo odpočty od prvku vlastného kapitálu Tier 1, ktoré nemožno priradiť k žiadnemu z riadkov 4 až 18.  Tento riadok sa nepoužíva na zahrnutie kapitálových položiek alebo odpočtov, na ktoré sa nevzťahuje nariadenie (EÚ) 2019/2033 ani nariadenie (EÚ) č. 575/2013, do výpočtu ukazovateľov platobnej schopnosti. |
| 20 | **DODATOČNÝ KAPITÁL TIER 1**  článok 9 ods. 1 nariadenia (EÚ) 2019/2033  článok 61 nariadenia (EÚ) č. 575/2013  Zverejňuje sa celkový súčet riadkov 21 až 24. |
| 21 | **Úplne splatený, priamo emitovaný kapitál**  článok 9 ods. 1 bod i) nariadenia (EÚ) 2019/2033  článok 51 písm. a) a články 52, 53 a 54 nariadenia (EÚ) č. 575/2013  Zverejňovaná suma nezahŕňa emisné ážio súvisiace s nástrojmi. |
| 22 | **Emisné ážio**  článok 9 ods. 1 bod i) nariadenia (EÚ) 2019/2033  článok 51 písm. b) nariadenia (EÚ) č. 575/2013  Emisné ážio má ten istý význam ako v uplatniteľnom účtovnom štandarde.  Suma zverejňovaná v tejto položke je časť súvisiaca so „splatenými kapitálovými nástrojmi“. |
| 23 | **(–) CELKOVÉ ODPOČTY OD DODATOČNÉHO KAPITÁLU TIER 1**  článok 56 nariadenia (EÚ) č. 575/2013 |
| 24 | **Dodatočný kapitál Tier 1: ostatné kapitálové prvky, odpočty a úpravy**  Tento riadok podľa potreby zahŕňa súčet týchto položiek:  **–** prechodné úpravy na základe nástrojov dodatočného kapitálu Tier 1, ktoré sa zachovali v predchádzajúcom stave [článok 483 ods. 4 a 5, články 484 až 487 a články 489 a 491 nariadenia (EÚ) č. 575/2013],  **–** nástroje emitované dcérskymi podnikmi, ktoré sú uznané v dodatočnom kapitáli Tier 1 [články 83, 85 a 86 nariadenia (EÚ) č. 575/2013]: súčet všetkých hodnôt kvalifikovaného kapitálu Tier 1 dcérskych podnikov, ktoré sú zahrnuté do konsolidovaného dodatočného kapitálu Tier 1, a to vrátane kapitálu emitovaného účelovo vytvoreným subjektom [článok 83 nariadenia (EÚ) č. 575/2013],  **–** prechodné úpravy na základe dodatočného uznania nástrojov emitovaných dcérskymi podnikmi v dodatočnom kapitáli Tier 1 [článok 480 nariadenia (EÚ) č. 575/2013], úpravy kvalifikovaného kapitálu Tier 1 zahrnutého do konsolidovaného dodatočného kapitálu Tier 1 na základe prechodných ustanovení,  **–** iné prechodné úpravy dodatočného kapitálu Tier 1 [články 472, 473a, 474, 475, 478 a 481 nariadenia (EÚ) č. 575/2013]: úpravy odpočtov na základe prechodných ustanovení,  **–** odpočet od položiek dodatočného kapitálu Tier 1 presahujúci dodatočný kapitál Tier 1 a odrátaný od vlastného kapitálu Tier 1 v súlade s článkom 36 ods. 1 písm. j) nariadenia (EÚ) č. 575/2013: dodatočný kapitál Tier 1 nemôže byť záporný, ale je možné, že odpočty od položiek dodatočného kapitálu Tier 1 prekročia sumu dostupných položiek dodatočného kapitálu Tier 1. Ak k tomu dôjde, táto položka predstavuje sumu potrebnú na zvýšenie sumy vykázanej v riadku 20 na nulu a rovná sa inverznej hodnote odpočtov od položiek dodatočného kapitálu Tier 1 presahujúcich dodatočný kapitál Tier 1 a zahrnutých okrem iných odpočtov v riadku 18,  **–** ostatné prvky dodatočného kapitálu Tier 1 alebo odpočty od prvku dodatočného kapitálu Tier 1, ktoré nemožno priradiť k žiadnemu z riadkov 21 až 23.  Tento riadok sa nepoužíva na zahrnutie kapitálových položiek alebo odpočtov, na ktoré sa nevzťahuje nariadenie (EÚ) 2019/2033 ani nariadenie (EÚ) č. 575/2013, do výpočtu ukazovateľov platobnej schopnosti. |
| 25 | **KAPITÁL TIER 2**  článok 9 ods. 1 nariadenia (EÚ) 2019/2033  článok 71 nariadenia (EÚ) č. 575/2013  Zverejňuje sa celkový súčet riadkov 26 až 29. |
| 26 | **Úplne splatené, priamo emitované kapitálové nástroje**  článok 9 ods. 1 bod i) nariadenia (EÚ) 2019/2033  článok 62 písm. a) a články 63 a 65 nariadenia (EÚ) č. 575/2013  Zverejňovaná suma nezahŕňa emisné ážio súvisiace s nástrojmi. |
| 27 | **Emisné ážio**  článok 9 ods. 1 bod i) nariadenia (EÚ) 2019/2033  článok 62 písm. b) a článok 65 nariadenia (EÚ) č. 575/2013  Emisné ážio má ten istý význam ako v uplatniteľnom účtovnom štandarde.  Suma zverejňovaná v tejto položke je časť súvisiaca so „splatenými kapitálovými nástrojmi“. |
| 29 | **(–) CELKOVÉ ODPOČTY OD KAPITÁLU TIER 2**  článok 66 nariadenia (EÚ) č. 575/2013 |
| 30 | **Kapitál Tier 2: ostatné kapitálové prvky, odpočty a úpravy**  Tento riadok podľa potreby zahŕňa súčet týchto položiek:  **–** prechodné úpravy na základe nástrojov kapitálu Tier 2, ktoré sa zachovali v predchádzajúcom stave [článok 483 ods. 6 a 7 a články 484, 486, 488, 490 a 491 nariadenia (EÚ) č. 575/2013],  **–** nástroje emitované dcérskymi podnikmi, ktoré sú uznané v kapitáli Tier 2 [články 83, 87 a 88 nariadenia (EÚ) č. 575/2013]: súčet všetkých hodnôt kvalifikovaných vlastných zdrojov dcérskych podnikov, ktoré sú zahrnuté do konsolidovaného kapitálu Tier 2, a to vrátane kvalifikovaného kapitálu Tier 2 emitovaného účelovo vytvoreným subjektom [článok 83 nariadenia (EÚ) č. 575/2013],  **–** prechodné úpravy na základe dodatočného uznania nástrojov emitovaných dcérskymi podnikmi v kapitáli Tier 2 [článok 480 nariadenia (EÚ) č. 575/2013]: úpravy kvalifikovaných vlastných zdrojov zahrnutých do konsolidovaného kapitálu T2 na základe prechodných ustanovení,  **–** ostatné prechodné úpravy kapitálu Tier 2 [články 472, 473a, 476, 477, 478 a 481 nariadenia (EÚ) č. 575/2013]: úpravy odpočtov od kapitálu Tier 2 na základe prechodných ustanovení,  **–** odpočet od položiek kapitálu Tier 2 presahujúci kapitál Tier 2 a odrátaný od dodatočného kapitálu Tier 1 v súlade s článkom 56 písm. e) nariadenia (EÚ) č. 575/2013: kapitál Tier 2 nemôže byť záporný, ale je možné, že odpočty od položiek kapitálu Tier 2 prekročia sumu dostupných položiek kapitálu Tier 2. Ak k tomu dôjde, táto položka predstavuje sumu potrebnú na zvýšenie sumy vykázanej v riadku 25 na nulu,  **–** ostatné prvky kapitálu Tier 2 alebo odpočty od prvku kapitálu Tier 2, ktoré nemožno priradiť k žiadnemu z riadkov 26 až 28.  Tento riadok sa nepoužíva na zahrnutie kapitálových položiek alebo odpočtov, na ktoré sa nevzťahuje nariadenie (EÚ) 2019/2033 ani nariadenie (EÚ) č. 575/2013, do výpočtu ukazovateľov platobnej schopnosti. |

**Vzor EU I CC1.03 – Zloženie regulatórnych vlastných zdrojov (kapitálový test skupiny)**

6. Subjekty uvedené v článku 8 ods. 3 nariadenia (EÚ) 2019/2033, ktoré využívajú výhody uplatňovania toho istého článku, zverejňujú informácie o zložení vlastných zdrojov v súlade so vzorom EU I CC1.03 a s týmito pokynmi.

|  |  |
| --- | --- |
| Riadok | Právne predpisy a pokyny |
| 1 | **VLASTNÉ ZDROJE**  článok 9 ods. 1 nariadenia (EÚ) 2019/2033  Vlastné zdroje investičnej spoločnosti pozostávajú zo súčtu jej kapitálu Tier 1 a kapitálu Tier 2. |
| 2 | **KAPITÁL TIER 1**  Kapitál Tier 1 je súčtom vlastného kapitálu Tier 1 a dodatočného kapitálu Tier 1. |
| 3 | VLASTNÝ KAPITÁL TIER 1  článok 9 ods. 1 nariadenia (EÚ) 2019/2033  článok 50 nariadenia (EÚ) č. 575/2013 |
| 4 | **Splatené kapitálové nástroje**  článok 9 ods. 1 bod i) nariadenia (EÚ) 2019/2033  článok 26 ods. 1 písm. a) a články 27 až 31 nariadenia (EÚ) č. 575/2013  Zahŕňajú sa kapitálové nástroje vzájomných spoločností, družstevných spoločností alebo podobných inštitúcií [články 27 a 29 nariadenia (EÚ) č. 575/2013].  Emisné ážio súvisiace s týmito nástrojmi sa sem nezahŕňa.  Kapitálové nástroje upísané orgánmi verejnej moci v núdzových situáciách sa zahŕňajú vtedy, ak sú splnené všetky podmienky článku 31 nariadenia (EÚ) č. 575/2013. |
| 5 | **Emisné ážio**  článok 9 ods. 1 bod i) nariadenia (EÚ) 2019/2033  článok 26 ods. 1 písm. b) nariadenia (EÚ) č. 575/2013  Emisné ážio má ten istý význam ako v uplatniteľnom účtovnom štandarde.  Suma zverejňovaná v tejto položke je časť súvisiaca so „splatenými kapitálovými nástrojmi“. |
| 6 | **Nerozdelené zisky**  článok 9 ods. 1 bod i) nariadenia (EÚ) 2019/2033  článok 26 ods. 1 písm. c) nariadenia (EÚ) č. 575/2013  Nerozdelené zisky zahŕňajú nerozdelené zisky z predchádzajúceho roka a prípustné predbežné alebo koncoročné zisky. |
| 7 | **Nerozdelené zisky z predchádzajúcich rokov**  článok 4 ods. 1 bod 123 a článok 26 ods. 1 písm. c) nariadenia (EÚ) č. 575/2013  V článku 4 ods. 1 bode 123 nariadenia (EÚ) č. 575/2013 sa nerozdelené zisky vymedzujú ako „zisky a straty prenesené po použití konečného zisku alebo straty v súlade s uplatniteľným účtovným rámcom“. |
| 8 | **Prípustný zisk alebo strata**  článok 4 ods. 1 bod 121, článok 26 ods. 2 a článok 36 ods. 1 písm. a) nariadenia (EÚ) č. 575/2013  V článku 26 ods. 2 nariadenia (EÚ) č. 575/2013 sa umožňuje do nerozdelených ziskov zahrnúť predbežné alebo koncoročné zisky, a to s predchádzajúcim súhlasom príslušných orgánov, ak sú splnené určité podmienky.  Na druhej strane sa od vlastného kapitálu Tier 1 odpočítavajú straty podľa ustanovení článku 36 ods. 1 písm. a) nariadenia (EÚ) č. 575/2013. |
| 9 | **Akumulovaný iný komplexný účtovný výsledok**  článok 9 ods. 1 bod i) nariadenia (EÚ) 2019/2033  článok 26 ods. 1 písm. d) nariadenia (EÚ) č. 575/2013 |
| 10 | **Ostatné rezervy**  článok 9 ods. 1 bod i) nariadenia (EÚ) 2019/2033  článok 4 ods. 1 bod 117 a článok 26 ods. 1 písm. e) nariadenia (EÚ) č. 575/2013  Suma je zverejňovaná po odpočítaní daňových poplatkov, ktoré sa predpokladajú v čase výpočtu. |
| 11 | **Úpravy vlastného kapitálu Tier 1 na základe prudenciálnych filtrov**  článok 9 ods. 1 bod i) nariadenia (EÚ) 2019/2033  články 32 až 35 nariadenia (EÚ) č. 575/2013 |
| 12 | **Ostatné fondy**  článok 9 ods. 4 nariadenia (EÚ) 2019/2033 |
| 13 | **(–) CELKOVÉ ODPOČTY OD VLASTNÉHO KAPITÁLU TIER 1**  Zverejňuje sa celkový súčet riadkov 14 až 23. |
| 14 | **(–) Nástroje vlastného kapitálu Tier 1**  článok 9 ods. 1 bod i) nariadenia (EÚ) 2019/2033  článok 36 ods. 1 písm. f) a článok 42 nariadenia (EÚ) č. 575/2013  Vlastný kapitál Tier 1, ktorý vykazujúca inštitúcia alebo skupina drží k dátumu vykazovania. S výhradou výnimiek v článku 42 nariadenia (EÚ) č. 575/2013.  V tomto riadku sa nevykazujú podiely na akciách zahrnuté ako „neprípustné kapitálové nástroje“.  Zverejňovaná suma zahŕňa emisné ážio súvisiace s vlastnými akciami. |
| 15 | **(–) Straty za bežný finančný rok**  článok 36 ods. 1 písm. a) nariadenia (EÚ) č. 575/2013 |
| 16 | **(–) Goodwill**  článok 9 ods. 1 bod i) nariadenia (EÚ) 2019/2033  článok 4 ods. 1 bod 113, článok 36 ods. 1 písm. b) a článok 37 nariadenia (EÚ) č. 575/2013 |
| 17 | **(–) Ostatné nehmotné aktíva**  článok 9 ods. 1 bod i) nariadenia (EÚ) 2019/2033  článok 4 ods. 1 bod 115, článok 36 ods. 1 písm. b) a článok 37 písm. a) nariadenia (EÚ) č. 575/2013  Ostatné nehmotné aktíva sú nehmotné aktíva podľa uplatniteľného účtovného štandardu, bez goodwillu, tiež podľa uplatniteľného účtovného štandardu. |
| 18 | **(–) Odložené daňové pohľadávky, ktoré závisia od budúcej ziskovosti a nevyplývajú z dočasných rozdielov, po odpočítaní prislúchajúcich daňových záväzkov**  článok 9 ods. 2 písm. a) nariadenia (EÚ) 2019/2033  článok 36 ods. 1 písm. c) nariadenia (EÚ) č. 575/2013 |
| 19 | **(−) Kvalifikovaná účasť mimo finančného sektora, ktorá presahuje 15 % vlastných zdrojov**  článok 10 ods. 1 písm. a) nariadenia (EÚ) 2019/2033 |
| 20 | **(–) Celkové kvalifikované účasti v iných podnikoch, než sú subjekty finančného sektora, ktoré presahujú 60 % vlastných zdrojov spoločnosti**  článok 10 ods. 1 písm. b) nariadenia (EÚ) 2019/2033 |
| 21 | **(–) Nástroje vlastného kapitálu Tier 1 subjektov finančného sektora, v ktorých inštitúcia nemá významnú investíciu**  článok 9 ods. 2 písm. c) nariadenia (EÚ) 2019/2033  článok 36 ods. 1 písm. h) nariadenia (EÚ) č. 575/2013 |
| 22 | **(–) Majetok dôchodkového fondu so stanovenými požitkami**  článok 9 ods. 2 písm. b) nariadenia (EÚ) 2019/2033  článok 36 ods. 1 písm. e) nariadenia (EÚ) č. 575/2013 |
| 23 | **(−) Ostatné odpočty**  Súčet akýchkoľvek iných odpočtov uvedených v článku 36 ods. 1 nariadenia (EÚ) č. 575/2013. |
| 24 | **Vlastný kapitál Tier 1: ostatné kapitálové prvky, odpočty a úpravy**  Tento riadok podľa potreby zahŕňa súčet týchto položiek:  **–** prechodné úpravy na základe nástrojov vlastného kapitálu Tier 1, ktoré sa zachovali v predchádzajúcom stave [článok 483 ods. 1, 2 a 3 a články 484 až 487 nariadenia (EÚ) č. 575/2013],  **–** ostatné prechodné úpravy vlastného kapitálu Tier 1 [články 469 až 478 a článok 481 nariadenia (EÚ) č. 575/2013]: úpravy odpočtov od vlastného kapitálu Tier 1 na základe prechodných ustanovení,  **–** ostatné prvky vlastného kapitálu Tier 1 alebo odpočty od prvku vlastného kapitálu Tier 1, ktoré nemožno priradiť k žiadnemu z riadkov 4 až 23.  Tento riadok sa nepoužíva na zahrnutie kapitálových položiek alebo odpočtov, na ktoré sa nevzťahuje nariadenie (EÚ) 2019/2033 ani nariadenie (EÚ) č. 575/2013, do výpočtu ukazovateľov platobnej schopnosti. |
| 25 | **DODATOČNÝ KAPITÁL TIER 1**  článok 9 ods. 1 nariadenia (EÚ) 2019/2033  článok 61 nariadenia (EÚ) č. 575/2013  Zverejňuje sa celkový súčet riadkov 26 až 28 a riadku 32. |
| 26 | **Splatené kapitálové nástroje**  článok 9 ods. 1 bod i) nariadenia (EÚ) 2019/2033  článok 51 písm. a) a články 52, 53 a 54 nariadenia (EÚ) č. 575/2013  Zverejňovaná suma nezahŕňa emisné ážio súvisiace s nástrojmi. |
| 27 | **Emisné ážio**  článok 9 ods. 1 bod i) nariadenia (EÚ) 2019/2033  článok 51 písm. b) nariadenia (EÚ) č. 575/2013  Emisné ážio má ten istý význam ako v uplatniteľnom účtovnom štandarde.  Suma zverejňovaná v tejto položke je časť súvisiaca so „splatenými kapitálovými nástrojmi“. |
| 28 | **(–) CELKOVÉ ODPOČTY OD DODATOČNÉHO KAPITÁLU TIER 1**  článok 56 nariadenia (EÚ) č. 575/2013  Zverejňuje sa celkový súčet riadkov 29 až 31. |
| 29 | **(–) Nástroje vlastného dodatočného kapitálu Tier 1**  článok 9 ods. 1 bod i) nariadenia (EÚ) 2019/2033  článok 52 ods. 1 písm. b), článok 56 písm. a) a článok 57 nariadenia (EÚ) č. 575/2013  Nástroje vlastného dodatočného kapitálu Tier 1, ktoré investičná spoločnosť drží k dátumu vykazovania. S výhradou výnimiek v článku 57 nariadenia (EÚ) č. 575/2013.  Zverejňovaná suma zahŕňa emisné ážio súvisiace s vlastnými akciami. |
| 30 | **(–) Nástroje dodatočného kapitálu Tier 1 subjektov finančného sektora, v ktorých inštitúcia nemá významnú investíciu**  článok 9 ods. 2 písm. c) nariadenia (EÚ) 2019/2033  článok 56 písm. c) nariadenia (EÚ) č. 575/2013 |
| 31 | **(−) Ostatné odpočty**  Súčet všetkých ostatných odpočtov v súlade s článkom 56 nariadenia (EÚ) č. 575/2013 s výnimkou odpočtov v súlade s článkom 56 písm. d) nariadenia (EÚ) č. 575/2013, ktoré nie sú zahrnuté v žiadnom z uvedených riadkov 0340 alebo 0380. |
| 32 | **Dodatočný kapitál Tier 1: ostatné kapitálové prvky, odpočty a úpravy**  Tento riadok podľa potreby zahŕňa súčet týchto položiek:  **–** prechodné úpravy na základe nástrojov dodatočného kapitálu Tier 1, ktoré sa zachovali v predchádzajúcom stave [článok 483 ods. 4 a 5, články 484 až 487 a články 489 a 491 nariadenia (EÚ) č. 575/2013],  **–** iné prechodné úpravy dodatočného kapitálu Tier 1 [články 472, 473a, 474, 475, 478 a 481 nariadenia (EÚ) č. 575/2013]: úpravy odpočtov na základe prechodných ustanovení,  **–** odpočet od položiek dodatočného kapitálu Tier 1 presahujúci dodatočný kapitál Tier 1 a odrátaný od vlastného kapitálu Tier 1 v súlade s článkom 36 ods. 1 písm. j) nariadenia (EÚ) č. 575/2013: dodatočný kapitál Tier 1 nemôže byť záporný, ale je možné, že odpočty od položiek dodatočného kapitálu Tier 1 prekročia sumu dostupných položiek dodatočného kapitálu Tier 1. Ak k tomu dôjde, táto položka predstavuje sumu potrebnú na zvýšenie sumy vykázanej v riadku 0300 na nulu a rovná sa inverznej hodnote odpočtov od položiek dodatočného kapitálu Tier 1 presahujúcich dodatočný kapitál Tier 1 a zahrnutých okrem iných odpočtov v riadku 23,  **–** ostatné prvky dodatočného kapitálu Tier 1 alebo odpočty od prvku dodatočného kapitálu Tier 1, ktoré nemožno priradiť k žiadnemu z riadkov 26 až 31.  Tento riadok sa nepoužíva na zahrnutie kapitálových položiek alebo odpočtov, na ktoré sa nevzťahuje nariadenie (EÚ) 2019/2033 ani nariadenie (EÚ) č. 575/2013, do výpočtu ukazovateľov platobnej schopnosti. |
| 33 | **KAPITÁL TIER 2**  článok 9 ods. 1 nariadenia (EÚ) 2019/2033  článok 71 nariadenia (EÚ) č. 575/2013  Zverejňuje sa celkový súčet riadkov 34 až 36 a riadku 39. |
| 34 | **Úplne splatené, priamo emitované kapitálové nástroje**  článok 9 ods. 1 bod i) nariadenia (EÚ) 2019/2033  článok 62 písm. a) a články 63 a 65 nariadenia (EÚ) č. 575/2013  Zverejňovaná suma nezahŕňa emisné ážio súvisiace s nástrojmi. |
| 35 | **Emisné ážio**  článok 9 ods. 1 bod i) nariadenia (EÚ) 2019/2033  článok 62 písm. b) a článok 65 nariadenia (EÚ) č. 575/2013  Emisné ážio má ten istý význam ako v uplatniteľnom účtovnom štandarde.  Suma zverejňovaná v tejto položke je časť súvisiaca so „splatenými kapitálovými nástrojmi“. |
| 36 | **(–) CELKOVÉ ODPOČTY OD KAPITÁLU TIER 2**  článok 66 nariadenia (EÚ) č. 575/2013 |
| 37 | **(–) Nástroje vlastného kapitálu Tier 2**  článok 9 ods. 1 bod i) nariadenia (EÚ) 2019/2033  článok 63 písm. b) bod i), článok 66 písm. a) a článok 67 nariadenia (EÚ) č. 575/2013  Nástroje vlastného kapitálu T2, ktoré vykazujúca inštitúcia alebo skupina drží k dátumu vykazovania. S výhradou výnimiek v článku 67 nariadenia (EÚ) č. 575/2013.  V tomto riadku sa nezverejňujú podiely na akciách zahrnuté ako „neprípustné kapitálové nástroje“.  Zverejňovaná suma zahŕňa emisné ážio súvisiace s vlastnými akciami. |
| 38 | **(–) Nástroje kapitálu Tier 2 subjektov finančného sektora, v ktorých inštitúcia nemá významnú investíciu**  článok 9 ods. 2 písm. c) nariadenia (EÚ) 2019/2033  článok 66 písm. c) nariadenia (EÚ) č. 575/2013 |
| 39 | **Kapitál Tier 2: ostatné kapitálové prvky, odpočty a úpravy**  Tento riadok podľa potreby zahŕňa súčet týchto položiek:  **–** prechodné úpravy na základe nástrojov kapitálu Tier 2, ktoré sa zachovali v predchádzajúcom stave [článok 483 ods. 6 a 7 a články 484, 486, 488, 490 a 491 nariadenia (EÚ) č. 575/2013],  **–** ostatné prechodné úpravy kapitálu Tier 2 [články 472, 473a, 476, 477, 478 a 481 nariadenia (EÚ) č. 575/2013]: úpravy odpočtov od kapitálu Tier 2 na základe prechodných ustanovení,  **–** odpočet od položiek kapitálu Tier 2 presahujúci kapitál Tier 2 a odrátaný od dodatočného kapitálu Tier 1 v súlade s článkom 56 písm. e) nariadenia (EÚ) č. 575/2013: kapitál Tier 2 nemôže byť záporný, ale je možné, že odpočty od položiek kapitálu Tier 2 prekročia sumu dostupných položiek kapitálu Tier 2. Ak k tomu dôjde, táto položka predstavuje sumu potrebnú na zvýšenie sumy vykázanej v riadku 33 na nulu,  **–** ostatné prvky kapitálu Tier 2 alebo odpočty od prvku kapitálu Tier 2, ktoré nemožno priradiť k žiadnemu z riadkov 34 až 38.  Tento riadok sa nepoužíva na zahrnutie kapitálových položiek alebo odpočtov, na ktoré sa nevzťahuje nariadenie (EÚ) 2019/2033 ani nariadenie (EÚ) č. 575/2013, do výpočtu ukazovateľov platobnej schopnosti. |

**Vzor EU I CC2 – Zosúhlasenie regulatórnych vlastných zdrojov so súvahou v auditovanej účtovnej závierke**

7. Investičné spoločnosti uplatňujú pokyny uvedené v tejto prílohe s cieľom vyplniť vzor EU I CC2, ako sa uvádza v prílohe VI, v súlade s článkom 49 ods. 1 písm. a) nariadenia (EÚ) 2019/2033.

8. Investičné spoločnosti zverejňujú súvahu zahrnutú do ich uverejnenej účtovnej závierky. Účtovná závierka je auditovaná účtovná závierka týkajúca sa informácií zverejňovaných ku koncu roka.

9. Riadky vzoru sú flexibilné a investičné spoločnosti ich zverejňujú v súlade so svojou účtovnou závierkou. Položky vlastných zdrojov v auditovanej účtovnej závierke zahŕňajú všetky položky, ktoré sú súčasťou regulatórnych vlastných zdrojov alebo sú od nich odpočítané, a to vrátane vlastného kapitálu, záväzkov, ako je dlh, alebo iných súvahových položiek, ktoré ovplyvňujú regulatórne vlastné zdroje, ako sú napríklad nehmotné aktíva, goodwill a odložené daňové pohľadávky. Investičné spoločnosti rozpisujú položky vlastných zdrojov súvahy podľa potreby tak, aby sa zabezpečilo, že všetky položky zahrnuté do štruktúry vzoru na zverejňovanie informácií o vlastných zdrojoch (vzor EU I CC1) sú uvedené samostatne. Investičné spoločnosti rozpisujú prvky súvahy len do takej miery podrobnosti, ktorá je potrebná na odvodenie položiek požadovaných vo vzore EU I CC1. Zverejňovanie je primerané zložitosti súvahy investičnej spoločnosti.

10. Stĺpce sú pevne stanovené a zverejňujú sa takto:

a) Stĺpec a) Investičné spoločnosti zahŕňajú údaje vykázané v súvahe zahrnutej do ich auditovanej účtovnej závierky podľa účtovného rozsahu konsolidácie.

b) Stĺpec b) Investičné spoločnosti vykazujú údaje zodpovedajúce regulačnému rozsahu konsolidácie.

c) Stĺpec c) Investičné spoločnosti zahŕňajú krížový odkaz medzi položkou vlastných zdrojov vo vzore EU I CC2 a príslušnými položkami vo vzore na zverejňovanie informácií o vlastných zdrojoch EU I CC1. Odkaz v stĺpci c) vzoru EU I CC2 sa prepojí s odkazom uvedeným v stĺpci b) vzoru EU I CC1.

11. V nasledujúcich prípadoch, ak je účtovný rozsah konsolidácie investičnej spoločnosti úplne rovnaký ako jej regulačný rozsah konsolidácie, vypĺňa sa iba stĺpec a) a táto skutočnosť sa jednoznačne zverejní:

d) Ak investičné spoločnosti spĺňajú povinnosti stanovené v šiestej časti nariadenia (EÚ) 2019/2033 o prudenciálnych požiadavkách na investičné spoločnosti na konsolidovanom základe, ale rozsah konsolidácie a metóda konsolidácie použitá pre súvahu v účtovnej závierke sú totožné s rozsahom konsolidácie a metódou konsolidácie vymedzenou podľa prvej časti hlavy II kapitoly 2 nariadenia (EÚ) 2019/2033, a investičné spoločnosti jasne uvedú v sprievodnej poznámke k vzoru, že neexistujú rozdiely medzi príslušnými rozsahmi pôsobnosti a metódami konsolidácie.

e) Ak investičné spoločnosti spĺňajú povinnosti stanovené v šiestej časti nariadenia (EÚ) 2019/2033 na individuálnom základe.

**Tabuľka EU I CCA – hlavné charakteristiky vlastných nástrojov emitovaných spoločnosťou**

12. Investičné spoločnosti uplatňujú pokyny uvedené v tejto prílohe s cieľom vyplniť tabuľku EU I CCA, ako sa uvádza v prílohe VI, v súlade s článkom 49 ods. 1 písm. b) nariadenia (EÚ) 2019/2033.

13. Investičné spoločnosti vypĺňajú tabuľku EU I CCA pre tieto kategórie: nástroje vlastného kapitálu Tier 1, nástroje dodatočného kapitálu Tier 1 a nástroje kapitálu Tier 2.

14. Tabuľky obsahujú samostatné stĺpce s charakteristikami jednotlivých nástrojov regulatórnych vlastných zdrojov. Keď rozličné nástroje rovnakej kategórie majú zhodné charakteristiky, investičné spoločnosti môžu vyplniť len jeden stĺpec s informáciami o týchto zhodných charakteristikách a označiť emisie, ktorých sa tieto zhodné charakteristiky týkajú.

|  |  |
| --- | --- |
| **Pokyny na vyplnenie tabuľky hlavných charakteristík nástrojov vlastných zdrojov emitovaných spoločnosťou** | |
| **Číslo riadku** | **Vysvetlenie** |
| 1 | Emitent  Identifikácia právneho subjektu emitenta  *Ľubovoľný text* |
| 2 | Jedinečný identifikátor (napr. identifikátor CUSIP, ISIN alebo Bloomberg pre súkromné umiestňovanie)  Jedinečný identifikátor (napr. identifikátor CUSIP, ISIN alebo Bloomberg pre súkromné umiestňovanie)  *Ľubovoľný text* |
| 3 | Verejné alebo súkromné umiestňovanie  Určenie, či bol nástroj umiestnený verejne alebo súkromne.  *Vyberte z ponuky: [Verejné] [Súkromné]* |
| 4 | Rozhodné právo (práva) nástroja  Určenie rozhodného práva (práv) nástroja  *Ľubovoľný text* |
| 5 | Druh nástroja (druhy upresnia jednotlivé jurisdikcie)  Určenie druhu nástroja v závislosti od jurisdikcie  *V* *prípade nástrojov vlastného kapitálu Tier 1 vyberte názov nástroja v zozname vlastného kapitálu Tier 1, ktorý uverejnil orgán EBA.*  *V prípade iných nástrojov vyberte spomedzi: možností ponuky, ktoré sa poskytnú investičným spoločnostiam v rámci danej jurisdikcie – vložiť právne odkazy na články nariadenia (EÚ) 2019/2033 pre každý druh nástroja.* |
| 6 | Suma vykázaná v regulatórnom kapitáli (mena v miliónoch, k poslednému dátumu vykazovania)  Určenie sumy vykázanej v regulatórnych vlastných zdrojoch (celková hodnota nástroja vykázaná pred uplatnením prechodných ustanovení pre príslušný stupeň zverejňovania – mena použitá v rámci povinností týkajúcich sa vykazovania)  *Ľubovoľný text – uveďte najmä to, či niektoré časti nástrojov sú v rôznych úrovniach (Tier) regulatórnych vlastných zdrojov a či sa vykazovaná suma regulatórnych vlastných zdrojov líši od emitovanej sumy.* |
| 7 | Nominálna hodnota nástroja  Nominálna hodnota nástroja (v mene emisie a mene použitej v rámci povinností týkajúcich sa vykazovania)  *Ľubovoľný text* |
| 8 | Emisná cena  Emisná cena nástroja  *Ľubovoľný text* |
| 9 | Cena pri splatení  Cena pri splatení nástroja  *Ľubovoľný text* |
| 10 | Účtovná klasifikácia  Určenie účtovnej klasifikácie  *Vyberte z ponuky: [Vlastný kapitál akcionárov] [Záväzok – amortizovaná cena] [Záväzok – možnosť reálnej hodnoty] [Podiel nezakladajúci ovládanie v konsolidovanom dcérskom podniku]* |
| 11 | Pôvodný dátum emisie  Určenie dátumu emisie  *Ľubovoľný text* |
| 12 | Trvalý alebo termínovaný  Určenie, či ide o termínovaný alebo trvalý nástroj.  *Vyberte z ponuky: [Trvalý] [Termínovaný]* |
| 13 | Pôvodný dátum splatnosti  V prípade termínovaného nástroja určenie pôvodného dátumu splatnosti (deň, mesiac a rok) V prípade trvalého nástroja sa uvedie „bez splatnosti“.  *Ľubovoľný text* |
| 14 | Kúpna opcia emitenta s výhradou predchádzajúceho schválenia orgánom dohľadu  Určenie, či existuje kúpna opcia emitenta (všetky typy kúpnych opcií).  *Vyberte z ponuky: [Áno] [Nie]* |
| 15 | Voliteľný dátum uplatnenia kúpnej opcie, podmienené dátumy kúpnej opcie a hodnota pri splatení  V prípade nástroja s kúpnou opciou emitenta určenie prvého dátumu kúpnej opcie, ak nástroj má kúpnu opciu v konkrétny dátum (deň, mesiac a rok), a okrem toho určenie, či nástroj má opciu kúpy pri daňovej a/alebo regulačnej udalosti. Aj určenie ceny pri splatení, čo pomáha posúdiť trvalosť.  *Ľubovoľný text* |
| 16 | Prípadne následné dátumy uplatnenia kúpnej opcie  Určenie existencie a frekvencie prípadných následných dátumov uplatnenia kúpnej opcie, čo pomáha posúdiť trvalosť.  *Ľubovoľný text* |
| 17 | Dividenda/kupón s pevnou alebo pohyblivou sadzbou  Určenie, či kupón/dividenda sú: pevné počas celého obdobia životnosti nástroja alebo pohyblivé počas celého obdobia životnosti nástroja alebo v súčasnosti pevné, ale s prechodom na pohyblivú sadzbu v budúcnosti, alebo v súčasnosti pohyblivé, ale s prechodom na pevnú sadzbu v budúcnosti.  *Vyberte z ponuky: [Pevné], [Pohyblivé], [Pevné, neskôr pohyblivé], [Pohyblivé, neskôr pevné]* |
| 18 | Kupónová sadzba a prípadný súvisiaci index  Určenie kupónovej sadzby nástroja a prípadného súvisiaceho indexu, ktorý je referenciou pre sadzbu kupónu/dividendy  *Ľubovoľný text* |
| 19 | Existencia systému pozastavenia výplaty dividend  Určenie, či nevyplatenie kupónu alebo dividendy z nástroja zakazuje výplatu dividend z kmeňových akcií (t. j. či existuje systém pozastavenia výplaty dividend).  *Vyberte z ponuky: [áno], [nie]* |
| 20 | Úplne podľa vlastného uváženia, čiastočne podľa vlastného uváženia alebo povinné (z hľadiska načasovania)  Určenie, či emitent rozhoduje o vyplatení kupónu/dividendy úplne podľa vlastného uváženia, čiastočne podľa vlastného uváženia alebo či nemá žiadnu právomoc rozhodnúť podľa vlastného uváženia. Ak inštitúcia rozhoduje o zrušení výplaty kupónu/dividendy za všetkých okolností úplne podľa vlastného uváženia, musí vybrať možnosť „úplne podľa vlastného uváženia“ (a to aj v prípade existencie systému pozastavenia výplaty dividend, ktorý nemá pre inštitúciu účinok zákazu zrušiť výplaty z nástroja). Ak existujú podmienky, ktoré musia byť splnené pred umožnením zrušenia výplaty (napr. vlastné zdroje pod určitou prahovou hodnotou), inštitúcia musí vybrať možnosť „čiastočne podľa vlastného uváženia“. Ak inštitúcia nemôže zrušiť výplatu s výnimkou prípadu platobnej neschopnosti, musí vybrať možnosť „povinné“.  *Vyberte z ponuky: [Úplne podľa vlastného uváženia] [Čiastočne podľa vlastného uváženia] [Povinné]*  *Ľubovoľný text (uveďte dôvody rozhodnutia podľa vlastného uváženia, existenciu systémov povinnej výplaty dividend, systémov pozastavenia výplaty dividend, ACSM – alternatívny mechanizmus výplaty kupónu).* |
| 21 | Úplne podľa vlastného uváženia, čiastočne podľa vlastného uváženia alebo povinné (z hľadiska hodnoty)  Určenie, či emitent rozhoduje o výške kupónu/dividendy úplne podľa vlastného uváženia, čiastočne podľa vlastného uváženia alebo či nemá žiadnu právomoc rozhodnúť podľa vlastného uváženia.  *Vyberte z ponuky: [Úplne podľa vlastného uváženia] [Čiastočne podľa vlastného uváženia] [Povinné]* |
| 22 | Existencia klauzuly o zvýšení alebo iného stimulu na splatenie  Určenie, či existuje klauzula o zvýšení alebo iný stimul na splatenie.  *Vyberte z ponuky: [Áno] [Nie]* |
| 23 | Nekumulatívne alebo kumulatívne  Určenie, či dividendy/kupóny sú kumulatívne alebo nekumulatívne.  *Vyberte z ponuky: [Nekumulatívne] [Kumulatívne] [ACSM]* |
| 24 | Konvertibilný alebo nekonvertibilný  Určenie, či nástroj je alebo nie je konvertibilný.  *Vyberte z ponuky: [Konvertibilný] [Nekonvertibilný]* |
| 25 | Ak konvertibilný, spúšťací faktor (faktory) konverzie  Určenie podmienok, za ktorých sa nástroj konvertuje, vrátane bodu, keď už nie je životaschopný. Ak jeden alebo viaceré orgány majú možnosť spustiť konverziu, tieto orgány sa uvedú. Pri každom orgáne sa uvedie, či právny základ právomoci orgánu spustiť konverziu spočíva v zmluvných podmienkach nástroja (zmluvný prístup) alebo či právny základ stanovujú zákonné prostriedky (štatutárny prístup).  *Ľubovoľný text* |
| 26 | Ak konvertibilný, úplne alebo čiastočne  Určenie, či konverzia nástroja bude vždy úplná, môže byť úplná alebo čiastočná alebo bude vždy čiastočná.  *Vyberte z ponuky: [Vždy úplná] [Úplná alebo čiastočná] [Vždy čiastočná]* |
| 27 | Ak konvertibilný, konverzná sadzba  Určenie sadzby konverzie na nástroj, ktorý viac absorbuje stratu.  *Ľubovoľný text* |
| 28 | Ak konvertibilný, povinná alebo nepovinná konverzia  V prípade konvertibilných nástrojov určenie, či je konverzia povinná alebo nepovinná.  *Vyberte z ponuky: [Povinná] [Nepovinná] [Neuplatňuje sa] a [podľa rozhodnutia držiteľov] [podľa rozhodnutia emitenta] [podľa rozhodnutia držiteľov a emitenta]* |
| 29 | Ak konvertibilný, uveďte druh nástroja, na ktorý sa konvertuje.  V prípade konvertibilných nástrojov určenie druhu nástroja, na ktorý sa konvertuje.  *Vyberte z ponuky: [Vlastný kapitál Tier 1] [Dodatočný kapitál Tier 1] [Tier 2] [Iné]* |
| 30 | Ak konvertibilný, uveďte emitenta nástroja, na ktorý sa konvertuje.  Ak konvertibilný, uveďte emitenta nástroja, na ktorý sa konvertuje.  *Ľubovoľný text* |
| 31 | Charakteristiky zníženia účtovnej hodnoty  Určenie, či existuje charakteristika zníženia účtovnej hodnoty.  *Vyberte z ponuky: [Áno] [Nie]* |
| 32 | Ak zníženie účtovnej hodnoty, spúšťací faktor (faktory) zníženia účtovnej hodnoty  Určenie spúšťacích faktorov, pri ktorých sa uplatní zníženie hodnoty, vrátane bodu, keď už nástroj nie je životaschopný. Ak jeden alebo viaceré orgány majú možnosť spustiť zníženie účtovnej hodnoty, tieto orgány sa uvedú. Pri každom orgáne sa uvedie, či právny základ právomoci orgánu spustiť zníženie účtovnej hodnoty spočíva v zmluvných podmienkach nástroja (zmluvný prístup) alebo či právny základ stanovujú zákonné prostriedky (štatutárny prístup).  *Ľubovoľný text* |
| 33 | Ak zníženie účtovnej hodnoty, úplné alebo čiastočné  Určenie, či sa hodnota nástroja zníži vždy úplne, či sa môže znížiť čiastočne alebo sa vždy zníži čiastočne. Pomáha posúdiť úroveň absorpcie straty pri znížení účtovnej hodnoty.  *Vyberte z ponuky: [Vždy úplne] [Úplne alebo čiastočne] [Vždy čiastočne]* |
| 34 | Ak zníženie účtovnej hodnoty, trvalé alebo dočasné  Pri znížení účtovnej hodnoty nástroja určenie, či je zníženie hodnoty trvalé alebo dočasné.  *Vyberte z ponuky: [Trvalé] [Dočasné] [Neuplatňuje sa]* |
| 35 | Ak dočasné zníženie účtovnej hodnoty, opis mechanizmu navýšenia účtovnej hodnoty  Opis mechanizmu navýšenia účtovnej hodnoty  *Ľubovoľný text* |
| 36 | Charakteristiky nespĺňajúce požiadavky  Špecifikácia v prípade charakteristík nespĺňajúcich požiadavky  Vyberte [áno] alebo [nie]. |
| 37 | Ak áno, uveďte charakteristiky nespĺňajúce požiadavky.  V prípade charakteristík nespĺňajúcich požiadavky inštitúcia uvedie, o ktoré charakteristiky ide.  *Ľubovoľný text* |
| 38 | Odkaz na úplné podmienky nástroja (označenie)  Investičné spoločnosti zahŕňajú hypertextový odkaz, ktorý umožňuje prístup k prospektu emisie vrátane všetkých podmienok nástroja. |