**LT**  
**IX PRIEDAS**

**„IX PRIEDAS**

**SU GRUPĖS KAPITALO TESTU SUSIJUSIOS INFORMACIJOS TEIKIMAS**

Turinys

I DALIS. BENDRIEJI NURODYMAI 2

1. Struktūra ir tvarka 2

1.1. Struktūra 2

1.2. Numeravimo tvarka 2

1.3. Ženklų tvarka 2

II DALIS. SU FORMOMIS SUSIJĘ NURODYMAI 2

**1. NUOSAVOS LĖŠOS: SUMA, SUDĖTIS, REIKALAVIMAI IR APSKAIČIAVIMAS** 2

1.1. Bendrosios pastabos 2

1.2. I 11.01. NUOSAVŲ LĖŠŲ SUDĖTIS. GRUPĖS KAPITALO TESTAS (I11.1) 3

1.2.1. Nurodymai dėl konkrečių pozicijų 3

1.3. I 11.02. NUOSAVŲ LĖŠŲ REIKALAVIMAI. GRUPĖS KAPITALO TESTAS (I11.2) 8

1.3.1. Nurodymai dėl konkrečių pozicijų 8

1.4. IF 11.03 – INFORMACIJA APIE PATRONUOJAMĄSIAS ĮMONES (IF11.3) 9

1.4.1. Nurodymai dėl konkrečių pozicijų 9

## I DALIS. BENDRIEJI NURODYMAI

1. Struktūra ir tvarka

1.1. Struktūra

1. Apskritai su grupės kapitalo testu susijusi informacija teikiama 2 formose:

a) Nuosavų lėšų sudėtis;

b) Nuosavų lėšų priemonės.

2. Kiekvienai formai pateikiamos nuorodos į teisės aktus. Išsamesnė informacija apie bendresnius informacijos teikimo pagal kiekvieną formų grupę aspektus, nurodymai dėl konkrečių pozicijų, taip pat patvirtinimo taisyklės yra pateikti šioje šio reglamento dalyje.

1.2. Numeravimo tvarka

3. Dokumente nurodant formų skiltis, eilutes ir laukelius taikoma 4–7 punktuose nurodyta žymėjimo tvarka. Tie skaitiniai kodai plačiai naudojami patvirtinimo taisyklėse.

4. Nurodymuose laikomasi šios bendros žymėjimo tvarkos: {forma; eilutė; skiltis}.

5. Kai tvirtinimas atliekamas formoje ir naudojami tik tos formos duomenų vienetai, forma nenurodoma: {eilutė; skiltis}.

6. Kai formą sudaro tik viena skiltis, nurodomos tik eilutės: {forma; eilutė}.

7. Žvaigždutės ženklas naudojamas, kai norima pažymėti, kad tvirtinamos anksčiau nurodytos eilutės arba skiltys.

1.3. Ženklų tvarka

8. Visos sumos, dėl kurių nuosavos lėšos ar nuosavų lėšų reikalavimai arba likvidumo reikalavimai padidėja, nurodomos teigiamu skaičiumi. Priešingai – visos sumos, dėl kurių bendra nuosavų lėšų suma arba bendros nuosavų lėšų sumos reikalavimai mažėja, nurodomos neigiamu skaičiumi. Prieš straipsnio pavadinimą įrašytas minuso ženklas (–) reiškia prielaidą, kad tame straipsnyje teigiamas skaičius nebus rašomas.

## II DALIS. SU FORMOMIS SUSIJĘ NURODYMAI

**1. NUOSAVOS LĖŠOS: SUMA, SUDĖTIS, REIKALAVIMAI IR APSKAIČIAVIMAS**

1.1. Bendrosios pastabos

10. Nuosavų lėšų apžvalgos skirsnyje pateikiama informacija apie investicinės įmonės turimas nuosavas lėšas ir nuosavų lėšų reikalavimus. Jį sudaro dvi formos:

a) I 11.01 formoje pateikiama investicinės įmonės turimų nuosavų lėšų sudėtis: bendras 1 lygio nuosavas kapitalas (CET1), papildomas 1 lygio kapitalas (AT1) ir 2 lygio kapitalas (T2).

b) I 11.02 formoje pateikiama informacija apie grupės kapitalo testui svarbius nuosavų lėšų reikalavimus, t. y. grupės vidaus pozicijas, neapibrėžtuosius įsipareigojimus ir bendrą patronuojamųjų įmonių nuosavų lėšų reikalavimų sumą.

c) I 11.03 formoje pateikiama atitinkama informacija apie kapitalo reikalavimus, neapibrėžtuosius įsipareigojimus, subordinuotuosius reikalavimus ir pozicijas finansų sektoriaus subjektuose patronuojamosios įmonės lygmeniu, informaciją suskirstant pagal atskirus subjektus.

11. Šių formų straipsniai nurodomi prieš pereinamojo laikotarpio koregavimus. Tai reiškia, kad reikšmės (išskyrus atvejus, kai konkrečiai nurodomas pereinamojo laikotarpio nuosavų lėšų reikalavimas) yra apskaičiuotos pagal galutines nuostatas (t. y. taip, lyg pereinamojo laikotarpio nuostatų nebūtų).

1.2. I 11.01. NUOSAVŲ LĖŠŲ SUDĖTIS. GRUPĖS KAPITALO TESTAS (I11.1)

1.2.1. Nurodymai dėl konkrečių pozicijų

|  |  |
| --- | --- |
| Eilutė | Nuorodos į teisės aktus ir nurodymai |
| 0010 | **NUOSAVOS LĖŠOS**  Reglamento (ES) 2019/2033 9 straipsnio 1 dalis.  Investicinės įmonės nuosavas lėšas sudaro jos 1 lygio kapitalo ir 2 lygio kapitalo suma. |
| 0020 | **1 LYGIO KAPITALAS**  1 lygio kapitalą sudaro įstaigos bendro 1 lygio nuosavo kapitalo ir papildomo 1 lygio kapitalo suma. |
| 0030 | BENDRAS 1 LYGIO NUOSAVAS KAPITALAS  Reglamento (ES) 2019/2033 9 straipsnio 1 dalis.  Reglamento (ES) Nr. 575/2013 50 straipsnis. |
| 0040 | **Visiškai apmokėtos kapitalo priemonės**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 26 straipsnio 1 dalies a punktas ir 27–31 straipsniai.  Prie jų priskiriamos savidraudos įmonių, kooperatinių bendrovių arba panašių įstaigų kapitalo priemonės (Reglamento (ES) Nr. 575/2013 27 ir 29 straipsniai).  Su tomis priemonėmis susiję akcijų priedai neįskaičiuojami.  Viešosios valdžios institucijų ekstremaliųjų situacijų atveju pasirašytos kapitalo priemonės įskaičiuojamos, jeigu įvykdomos visos Reglamento (ES) Nr. 575/2013 31 straipsnio sąlygos. |
| 0050 | **Akcijų priedai**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 26 straipsnio 1 dalies b punktas  Sąvokos „akcijų priedai“ reikšmė yra tokia pati, kaip apibrėžta taikytiname apskaitos standarte.  Šiame straipsnyje nurodoma sumos dalis, susijusi su apmokėtomis kapitalo priemonėmis. |
| 0060 | **Nepaskirstytasis pelnas**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 26 straipsnio 1 dalies c punktas.  Nepaskirstytąjį pelną sudaro ankstesnių metų nepaskirstytojo pelno ir reikalavimus atitinkančio tarpinio arba metų pabaigos pelno suma.  Nurodoma 0070 ir 0080 eilučių reikšmių suma. |
| 0070 | **Ankstesnių metų nepaskirstytasis pelnas**  Reglamento (ES) Nr. 575/2013 4 straipsnio 1 dalies 123 punktas ir 26 straipsnio 1 dalies c punktas.  Reglamento (ES) Nr. 575/2013 4 straipsnio 1 dalies 123 punkte nurodoma, kad nepaskirstytasis pelnas yra „į kitą laikotarpį perkeliamas pelnas ir nuostoliai, likę po galutinio pelno arba nuostolių paskirstymo pagal taikytiną apskaitos sistemą“. |
| 0080 | **Reikalavimus atitinkantis pelnas**  Reglamento (ES) Nr. 575/2013 4 straipsnio 1 dalies 121 punktas, 26 straipsnio 2 dalis ir 36 straipsnio 1 dalies a punktas.  Pagal Reglamento (ES) Nr. 575/2013 26 straipsnio 2 dalį leidžiama, gavus kompetentingos institucijos išankstinį leidimą, į nepaskirstytąjį pelną įtraukti tarpinį arba metų pabaigos pelną, jeigu įvykdomos tam tikros sąlygos. |
| 0090 | **Sukauptos kitos bendrosios pajamos**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 26 straipsnio 1 dalies d punktas. |
| 0100 | **Kiti rezervai**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 4 straipsnio 1 dalies 117 punktas ir 26 straipsnio 1 dalies e punktas.  Suma nurodoma atėmus visus skaičiavimo metu numatomus mokesčius. |
| 0120 | **CET1 koregavimai pritaikius prudencinius filtrus**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 32–35 straipsniai. |
| 0130 | **Kitos lėšos**  Reglamento (ES) 2019/2033 9 straipsnio 4 dalis. |
| 0145 | **(−) BENDRA ATSKAITYMŲ IŠ BENDRO 1 LYGIO NUOSAVO KAPITALO SUMA**  Reglamento (ES) 2019/2033 8 straipsnio 2 dalies a punktas, Reglamento (ES) Nr. 575/2013 36 straipsnio 1 dalis, išskyrus tos dalies i punktą.  Nurodoma 0150 ir 0190–0280 eilučių reikšmių suma. |
| 0150 | **(−) Nuosavos CET1 priemonės**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 36 straipsnio 1 dalies f punktas ir 42 straipsnis.  Informaciją teikiančios įstaigos arba grupės ataskaitinę datą turimos nuosavos CET1 priemonės. Taikant Reglamento (ES) Nr. 575/2013 42 straipsnyje nustatytas išimtis.  Turimos akcijos, priskirtos prie „Reikalavimų neatitinkančių kapitalo priemonių“, šioje eilutėje nenurodomos.  Į nurodomą sumą įskaičiuojami su savomis akcijomis susiję akcijų priedai. |
| 0190 | **(−) Einamųjų finansinių metų nuostoliai**  Reglamento (ES) Nr. 575/2013 36 straipsnio 1 dalies a punktas. |
| 0200 | **(−) Prestižas**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 4 straipsnio 1 dalies 113 punktas, 36 straipsnio 1 dalies b punktas ir 37 straipsnis. |
| 0210 | **(−) Kitas nematerialusis turtas**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 4 straipsnio 1 dalies 115 punktas, 36 straipsnio 1 dalies b punktas ir 37 straipsnio a punktas.  Kitas nematerialusis turtas – nematerialusis turtas pagal taikytiną apskaitos standartą, atėmus prestižą (taip pat pagal taikomą apskaitos standartą). |
| 0220 | **(−) Atidėtųjų mokesčių turtas, kuris priklauso nuo būsimo pelningumo ir susidaro ne dėl laikinųjų skirtumų, atėmus susijusius atidėtųjų mokesčių įsipareigojimus**  Reglamento (ES) 2019/2033 9 straipsnio 2 dalies a punktas.  Reglamento (ES) Nr. 575/2013 36 straipsnio 1 dalies c punktas. |
| 0230 | **(−) Ne finansų sektoriaus įmonės kvalifikuotoji akcijų paketo dalis, viršijanti 15 % nuosavų lėšų**  Reglamento (ES) 2019/2033 10 straipsnio 1 dalies a punktas. |
| 0240 | **(−) Įmonių, kurios nėra finansų sektoriaus subjektai, kvalifikuotųjų akcijų paketo dalių bendra suma, viršijanti 60 % įmonės nuosavų lėšų**  Reglamento (ES) 2019/2033 10 straipsnio 1 dalies b punktas. |
| 0250 | **(−) Finansų sektoriaus subjektų, kuriuose patronuojančioji įmonė neturi reikšmingų investicijų, CET1 priemonės**  Reglamento (ES) 2019/2033 9 straipsnio 2 dalies c punktas.  Reglamento (ES) Nr. 575/2013 36 straipsnio 1 dalies h punktas.  Šioje eilutėje Sąjungos patronuojančioji įmonė – Sąjungos patronuojančioji investicinė įmonė, Sąjungos patronuojančioji investicinė kontroliuojančioji bendrovė, Sąjungos patronuojančioji mišrią veiklą vykdanti finansų kontroliuojančioji bendrovė arba bet kuri kita patronuojančioji įmonė, kuri yra investicinė įmonė, finansų įstaiga, papildomas paslaugas teikianti įmonė arba priklausomas agentas. |
| 0270 | **(−) Nustatytų išmokų pensijų fondo turtas**  Reglamento (ES) 2019/2033 9 straipsnio 2 dalies b punktas.  Reglamento (ES) Nr. 575/2013 36 straipsnio 1 dalies e punktas. |
| 0280 | **(−) Kiti atskaitymai**  Visų kitų atskaitymų pagal Reglamento (ES) Nr. 575/2013 36 straipsnio 1 dalį (išskyrus atskaitymus pagal Reglamento (ES) Nr. 575/2013 36 straipsnio 1 dalies i punktą), neįtrauktų į nė vieną iš pirmiau nurodytų 0150–0270 eilučių, suma. |
| 0295 | **CET1. Kiti kapitalo elementai, atskaitymai ir koregavimai**  Šioje eilutėje susumuojami, kai taikytina, šie straipsniai:  — pereinamojo laikotarpio koregavimai dėl CET1 kapitalo priemonių, kurioms taikomas tęstinumo principas (Reglamento (ES) Nr. 575/2013 483 straipsnio 1, 2 ir 3 dalys ir 484–487 straipsniai);  — kiti CET1 kapitalo pereinamojo laikotarpio koregavimai (Reglamento (ES) Nr. 575/2013 469–478 ir 481 straipsniai): atskaitymų iš CET1 koregavimai dėl pereinamojo laikotarpio nuostatų;  — kiti CET1 kapitalo elementai arba atskaitymai iš CET1 elemento, kurie negali būti priskirti prie vienos iš 0040–0280 eilučių.  Šios eilutės negalima naudoti kapitalo straipsniams ar atskaitymams, kuriems netaikomas Reglamentas (ES) 2019/2033 arba Reglamentas (ES) Nr. 575/2013, įtraukti į mokumo koeficientų skaičiavimus. |
| 0300 | **PAPILDOMAS 1 LYGIO KAPITALAS**  Reglamento (ES) 2019/2033 9 straipsnio 1 dalis.  Reglamento (ES) Nr. 575/2013 61 straipsnis. |
| 0310 | **Visiškai apmokėtos tiesiogiai išleistos kapitalo priemonės**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 51 straipsnio a punktas ir 52, 53 bei 54 straipsniai.  Į nurodomą sumą su tomis priemonėmis susiję akcijų priedai neįskaičiuojami. |
| 0320 | **Akcijų priedai**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 51 straipsnio b punktas.  Sąvokos „akcijų priedai“ reikšmė yra tokia pati, kaip apibrėžta taikytiname apskaitos standarte.  Šiame straipsnyje nurodoma sumos dalis, susijusi su apmokėtomis kapitalo priemonėmis. |
| 0335 | **(−) BENDRA ATSKAITYMŲ IŠ PAPILDOMO 1 LYGIO KAPITALO SUMA**  Reglamento (ES) Nr. 575/2013 56 straipsnis, išskyrus to straipsnio d punktą.  Nurodoma bendra 0340, 0380 ir 0400 eilučių reikšmių suma. |
| 0340 | **(−) Nuosavos AT1 priemonės**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 52 straipsnio 1 dalies b punktas, 56 straipsnio a punktas ir 57 straipsnis.  Investicinės įmonės ataskaitinę datą turimos nuosavos AT1 priemonės. Taikant Reglamento (ES) Nr. 575/2013 57 straipsnyje nustatytas išimtis.  Į nurodomą sumą įskaičiuojami su savomis akcijomis susiję akcijų priedai. |
| 0380 | **(−) Finansų sektoriaus subjektų, kuriuose patronuojančioji įmonė neturi reikšmingų investicijų, AT1 priemonės**  Reglamento (ES) 2019/2033 9 straipsnio 2 dalies c punktas.  Reglamento (ES) Nr. 575/2013 56 straipsnio c punktas.  Šioje eilutėje Sąjungos patronuojančioji įmonė – Sąjungos patronuojančioji investicinė įmonė, Sąjungos patronuojančioji investicinė kontroliuojančioji bendrovė, Sąjungos patronuojančioji mišrią veiklą vykdanti finansų kontroliuojančioji bendrovė arba bet kuri kita patronuojančioji įmonė, kuri yra investicinė įmonė, finansų įstaiga, papildomas paslaugas teikianti įmonė arba priklausomas agentas. |
| 0400 | **(−) Kiti atskaitymai**  Visų kitų atskaitymų pagal Reglamento (ES) Nr. 575/2013 56 straipsnį (išskyrus atskaitymus pagal Reglamento (ES) Nr. 575/2013 56 straipsnio d punktą), neįtrauktų nei į 0340, nei į 0380 eilutę, suma. |
| 0415 | **Papildomas 1 lygio kapitalas. Kiti kapitalo elementai, atskaitymai ir koregavimai**  Šioje eilutėje susumuojami, kai taikytina, šie straipsniai:  — pereinamojo laikotarpio koregavimai dėl AT1 kapitalo priemonių, kurioms taikomas tęstinumo principas (Reglamento (ES) Nr. 575/2013 483 straipsnio 4 ir 5 dalys, 484–487 straipsniai, 489 ir 491 straipsniai);  — kiti AT1 kapitalo pereinamojo laikotarpio koregavimai (Reglamento (ES) Nr. 575/2013 472, 473a, 474, 475, 478 ir 481 straipsniai): atskaitymų koregavimai dėl pereinamojo laikotarpio nuostatų;  — atskaitymų iš AT1 straipsnių suma, viršijanti AT1 kapitalą ir atskaityta iš CET1 pagal Reglamento (ES) Nr. 575/2013 36 straipsnio 1 dalies j punktą: papildomo 1 lygio kapitalo reikšmė negali būti neigiama, bet gali būti, kad atskaitymai iš AT1 straipsnių viršija turimų AT1 straipsnių sumą. Tokiu atveju šiame straipsnyje nurodoma suma, kurios reikia 0300 eilutėje nurodytai sumai padidinti iki nulio ir kuri lygi atskaitymų iš AT1 straipsnių sumos, viršijančios AT1 kapitalą ir įtrauktos, be kitų atskaitymų, į 0280 eilutę, atvirkštinei vertei;  — kiti AT1 kapitalo elementai arba atskaitymai iš AT1 elemento, kurie negali būti priskirti prie vienos iš 0310–0400 eilučių.  Šios eilutės negalima naudoti kapitalo straipsniams ar atskaitymams, kuriems netaikomas Reglamentas (ES) 2019/2033 arba Reglamentas (ES) Nr. 575/2013, įtraukti į mokumo koeficientų skaičiavimus. |
| 0420 | **2 LYGIO KAPITALAS**  Reglamento (ES) 2019/2033 9 straipsnio 1 dalis.  Reglamento (ES) Nr. 575/2013 71 straipsnis.  Nurodoma bendra 0430–0455 ir 0525 eilučių reikšmių suma. |
| 0430 | **Visiškai apmokėtos tiesiogiai išleistos kapitalo priemonės**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 62 straipsnio a punktas ir 63 bei 65 straipsniai.  Į nurodomą sumą su tomis priemonėmis susiję akcijų priedai neįskaičiuojami. |
| 0440 | **Akcijų priedai**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 62 straipsnio b punktas ir 65 straipsnis.  Sąvokos „akcijų priedai“ reikšmė yra tokia pati, kaip apibrėžta taikytiname apskaitos standarte.  Šiame straipsnyje nurodoma sumos dalis, susijusi su apmokėtomis kapitalo priemonėmis. |
| 0455 | **(−) BENDRA ATSKAITYMŲ IŠ 2 LYGIO KAPITALO SUMA**  Reglamento (ES) Nr. 575/2013 66 straipsnis, išskyrus to straipsnio d punktą. |
| 0460 | **(−) Nuosavos T2 priemonės**  Reglamento (ES) 2019/2033 9 straipsnio 1 dalies i papunktis.  Reglamento (ES) Nr. 575/2013 63 straipsnio b punkto i punktas, 66 straipsnio a punktas ir 67 straipsnis.  Informaciją teikiančios įstaigos arba grupės ataskaitinę datą turimos nuosavos T2 priemonės. Taikant Reglamento (ES) Nr. 575/2013 67 straipsnyje nustatytas išimtis.  Turimos akcijos, priskirtos prie „Reikalavimų neatitinkančių kapitalo priemonių“, šioje eilutėje nenurodomos.  Į nurodomą sumą įskaičiuojami su savomis akcijomis susiję akcijų priedai. |
| 0500 | **(−) Finansų sektoriaus subjektų, kuriuose patronuojančioji įmonė neturi reikšmingų investicijų, T2 priemonės**  Reglamento (ES) 2019/2033 9 straipsnio 2 dalies c punktas.  Reglamento (ES) Nr. 575/2013 66 straipsnio c punktas.  Šioje eilutėje Sąjungos patronuojančioji įmonė – Sąjungos patronuojančioji investicinė įmonė, Sąjungos patronuojančioji investicinė kontroliuojančioji bendrovė, Sąjungos patronuojančioji mišrią veiklą vykdanti finansų kontroliuojančioji bendrovė arba bet kuri kita patronuojančioji įmonė, kuri yra investicinė įmonė, finansų įstaiga, papildomas paslaugas teikianti įmonė arba priklausomas agentas. |
| 0525 | **2 lygio kapitalas. Kiti kapitalo elementai, atskaitymai ir koregavimai**  Šioje eilutėje susumuojami, kai taikytina, šie straipsniai:  — pereinamojo laikotarpio koregavimai dėl T2 kapitalo priemonių, kurioms taikomas tęstinumo principas (Reglamento (ES) Nr. 575/2013 483 straipsnio 6 ir 7 dalys, 484, 486, 488, 490 ir 491 straipsniai);  — kiti T2 kapitalo pereinamojo laikotarpio koregavimai (Reglamento (ES) Nr. 575/2013 472, 473a, 476, 477, 478 ir 481 straipsniai): atskaitymų iš 2 lygio kapitalo koregavimai dėl pereinamojo laikotarpio nuostatų;  — atskaitymų iš T2 straipsnių suma, viršijanti T2 kapitalą ir atskaityta iš AT1 pagal Reglamento (ES) Nr. 575/2013 56 straipsnio e punktą: 2 lygio kapitalo reikšmė negali būti neigiama, bet gali būti, kad atskaitymai iš T2 straipsnių viršija turimų T2 straipsnių sumą. Tokiu atveju šiame straipsnyje nurodoma suma, kurios reikia 0420 eilutėje nurodytai sumai padidinti iki nulio;  — kiti T2 kapitalo elementai arba atskaitymai iš T2 elemento, kurie negali būti priskirti prie vienos iš 0430–0500 eilučių.  Šios eilutės negalima naudoti kapitalo straipsniams ar atskaitymams, kuriems netaikomas Reglamentas (ES) 2019/2033 arba Reglamentas (ES) Nr. 575/2013, įtraukti į mokumo koeficientų skaičiavimus. |

1.3. I 11.02. NUOSAVŲ LĖŠŲ REIKALAVIMAI. GRUPĖS KAPITALO TESTAS (I11.2)

1.3.1. Nurodymai dėl konkrečių pozicijų

|  |  |
| --- | --- |
| Eilutė | Nuorodos į teisės aktus ir nurodymai |
| 0010 | **Investicinių įmonių grupės finansų sektoriaus subjektų, kuriuose patronuojančioji įmonė turi reikšmingų investicijų, CET1 priemonės**  Reglamento (ES) 2019/2033 8 straipsnio 3 dalies a punktas kartu su Reglamento (ES) Nr. 575/2013 36 straipsnio 1 dalies i punktu. |
| 0020 | **Investicinių įmonių grupės finansų sektoriaus subjektų, kuriuose patronuojančioji įmonė turi reikšmingų investicijų, AT1 priemonės**  Reglamento (ES) 2019/2033 8 straipsnio 3 dalies a punktas kartu su Reglamento (ES) Nr. 575/2013 56 straipsnio d punktu. |
| 0030 | **Investicinių įmonių grupės finansų sektoriaus subjektų, kuriuose patronuojančioji įmonė turi reikšmingų investicijų, T2 priemonės**  8 straipsnio 3 dalies a punktas kartu su Reglamento (ES) Nr. 575/2013 66 straipsnio d punktu. |
| 0040 | **Pozicijos investicinių įmonių grupės finansų sektoriaus subjektuose, kurios nesudaro grupės subjekto, į kurį yra investavusi patronuojančioji įmonė, nuosavų lėšų**  Reglamento (ES) 2019/2033 8 straipsnio 3 dalies a punktas.  Į šią eilutę įtraukiamos patronuojančiosios įmonės pozicijos, kurios nesudaro grupės subjekto, į kurį yra investavusi patronuojančioji įmonė, nuosavų lėšų. |
| 0050 | **Investicinių įmonių grupės finansų sektoriaus subjektų subordinuotieji reikalavimai**  Reglamento (ES) 2019/2033 8 straipsnio 3 dalies a punktas.  Į šią eilutę įtraukiami patronuojančiosios įmonės subordinuotieji reikalavimai, kurie nesudaro grupės subjekto, į kurį yra investavusi patronuojančioji įmonė, nuosavų lėšų. |
| 0060 | **Neapibrėžtieji įsipareigojimai investicinių įmonių grupės subjektams**  Reglamento (ES) 2019/2033 8 straipsnio 3 dalies b punktas. |
| 0070 | **Bendra patronuojamųjų įmonių nuosavų lėšų reikalavimų suma**  Jei taikoma Reglamento (ES) 2019/2033 8 straipsnio 4 dalis. |

1.4. IF 11.03 – INFORMACIJA APIE PATRONUOJAMĄSIAS ĮMONES (IF11.3)

10. Šioje formoje teikiama informacija apie visus subjektus, kuriuos apima grupės kapitalo testo reikalavimai. Tai apima ir pačią grupės patronuojančiąją įmonę.

1.4.1. Nurodymai dėl konkrečių pozicijų

|  |  |
| --- | --- |
| Skiltys | Nuorodos į teisės aktus ir nurodymai |
| 0010 | **Kodas**  Kodas, kuris yra eilutės identifikatoriaus dalis, turi būti unikalus kiekvienam subjektui, apie kurį teikiama informacija. Investicinių įmonių ir draudimo įmonių atveju nurodomas LEI kodas. Kitų subjektų atveju nurodomas LEI kodas arba, jei jo nėra, nacionalinis kodas. Unikalus kodas visą laiką nuosekliai naudojamas skirtingose formose. Kodas visuomet yra išreikštas tam tikra verte. |
| 0020 | **Kodo rūšis**  Informaciją teikiantis subjektas nurodo 0010 skiltyje nurodyto kodo rūšį: LEI kodas arba nacionalinis kodas.  Kodo rūšis nurodoma visada. |
| 0030 | **Įmonės pavadinimas**  Konsoliduojamos įmonės pavadinimas. |
| 0040 | **Patronuojančioji/patronuojamoji įmonė**  Nurodoma, ar eilutėje nurodytas subjektas yra grupės patronuojančioji įmonė, ar patronuojamoji įmonė. |
| 0050 | **Šalis**  Nurodoma šalis, kurioje yra patronuojamoji įmonė. |
| 0060–0100 | **Patronuojančiosios įmonės investicijos**  Reglamento (ES) 2019/2033 8 straipsnio 3 dalies a punktas.  Šiame skirsnyje nurodomos patronuojančiosios įmonės investicijos į grupės subjektus. |
| 0060 | **Bendras 1 lygio nuosavas kapitalas**  Reglamento (ES) 2019/2033 8 straipsnio 3 dalies a punktas kartu su Reglamento (ES) Nr. 575/2013 36 straipsnio 1 dalies i punktu. |
| 0070 | **Papildomas 1 lygio kapitalas**  Reglamento (ES) 2019/2033 8 straipsnio 3 dalies a punktas kartu su Reglamento (ES) Nr. 575/2013 56 straipsnio d punktu. |
| 0080 | **2 lygio kapitalas**  Reglamento (ES) 2019/2033 8 straipsnio 3 dalies a punktas kartu su Reglamento (ES) Nr. 575/2013 66 straipsnio d punktu. |
| 0090 | **Pozicijos**  Reglamento (ES) 2019/2033 8 straipsnio 3 dalies a punktas.  Į šią skiltį įtraukiamos patronuojančiosios įmonės pozicijos, kurios nesudaro grupės subjekto, į kurį yra investavusi patronuojančioji įmonė, nuosavų lėšų. |
| 0100 | **Subordinuotieji reikalavimai**  Reglamento (ES) 2019/2033 8 straipsnio 3 dalies a punktas.  Į šią skiltį įtraukiami patronuojančiosios įmonės subordinuotieji reikalavimai, kurie nesudaro grupės subjekto, į kurį yra investavusi patronuojančioji įmonė, nuosavų lėšų. |
| 0110 | **Patronuojančiosios įmonės neapibrėžtieji įsipareigojimai subjektui**  Reglamento (ES) 2019/2033 8 straipsnio 3 dalies b punktas. |
| 0120 | **Bendra patronuojamųjų įmonių nuosavų lėšų reikalavimų suma**  Reglamento (ES) 2019/2033 8 straipsnio 4 dalis. |
| 0130 | **Nuolatinis minimalus kapitalas**  Reglamento (ES) 2019/2033 14 straipsnis. |
| 0140 | **K veiksnių reikalavimas**  Reglamento (ES) 2019/2033 15 straipsnis. |
| 0150 | **Valdomas turtas**  Reglamento (ES) 2019/2033 15 straipsnio 2 dalis ir 17 straipsnis. |
| 0160 | **Laikomi klientų pinigai (atskirti)**  Reglamento (ES) 2019/2033 15 straipsnio 2 dalis ir 18 straipsnis. |
| 0170 | **Laikomi klientų pinigai (neatskirti)**  Reglamento (ES) 2019/2033 15 straipsnio 2 dalis ir 18 straipsnis. |
| 0180 | **Saugomas ir administruojamas turtas**  Reglamento (ES) 2019/2033 15 straipsnio 2 dalis ir 19 straipsnis. |
| 0190 | **Tvarkomi klientų pavedimai. Grynųjų pinigų sandoriai**  Reglamento (ES) 2019/2033 15 straipsnio 2 dalis, 20 straipsnio 1 dalis ir 20 straipsnio 2 dalies a punktas. |
| 0200 | **Tvarkomi klientų pavedimai. Išvestinių finansinių priemonių sandoriai**  Reglamento (ES) 2019/2033 15 straipsnio 2 dalis, 20 straipsnio 1 dalis ir 20 straipsnio 2 dalies b punktas. |
| 0210 | **Grynosios pozicijos rizikos K veiksnio reikalavimas**  Reglamento (ES) 2019/2033 22 straipsnis. |
| 0220 | **Suteikiama tarpuskaitos garantinė įmoka**  Reglamento (ES) 2019/2033 23 straipsnio 2 dalis. |
| 0230 | **Prekybos sandorio šalies įsipareigojimų neįvykdymas**  Reglamento (ES) 2019/2033 26 ir 24 straipsniai. |
| 0240 | **Dienos prekybos srautas. Grynųjų pinigų sandoriai**  K veiksnių reikalavimo apskaičiavimo tikslais investicinės įmonės informaciją teikia taikydamos koeficientą, nustatytą Reglamento (ES) 2019/2033 15 straipsnio 2 dalyje.  Nepalankiomis rinkos sąlygomis pagal Reglamento (ES) 2019/2033 15 straipsnio 5 dalies c punktą investicinės įmonės taiko tame punkte nurodytą pakoreguotą koeficientą.  Dienos prekybos srauto veiksnys apskaičiuojamas pagal Reglamento (ES) 2019/2033 33 straipsnio 2 dalies a punktą. |
| 0250 | **Dienos prekybos srautas. Išvestinių finansinių priemonių sandoriai**  K veiksnių reikalavimo apskaičiavimo tikslais investicinės įmonės informaciją teikia taikydamos koeficientą, nustatytą Reglamento (ES) 2019/2033 15 straipsnio 2 dalyje.  Nepalankiomis rinkos sąlygomis pagal Reglamento (ES) 2019/2033 15 straipsnio 5 dalies c punktą investicinės įmonės taiko tame punkte nurodytą pakoreguotą koeficientą.  Dienos prekybos srauto veiksnys apskaičiuojamas pagal Reglamento (ES) 2019/2033 33 straipsnio 2 dalies b punktą. |
| 0260 | **Koncentracijos rizikos K veiksnio reikalavimas**  Reglamento (ES) 2019/2033 37 straipsnio 2 dalis ir 39 bei 24 straipsniai. |
| 0270 | **Pastoviųjų pridėtinių išlaidų reikalavimas**  Reglamento (ES) 2019/2033 13 straipsnis. |