**RO**  
**ANEXA IV**

**ANEXA IV**

**RAPORTAREA PENTRU FIRMELE DE INVESTIȚII MICI ȘI NEINTERCONECTATE**

Cuprins

PARTEA I: INSTRUCȚIUNI GENERALE 2

1. Structură și convenții 2

1.1 Structură 2

1.2 Convenție de numerotare 2

1.3 Convenție privind semnele 2

1.4 Consolidare prudențială 2

PARTEA II: INSTRUCȚIUNI AFERENTE MODELULUI 3

**1. FONDURI PROPRII: NIVEL, STRUCTURĂ, CERINȚE ȘI CALCUL** 3

1.1 Observații generale 3

1.2. I 01.01 – STRUCTURA FONDURILOR PROPRII (I 1.1) 3

1.2.1. Instrucțiuni privind anumite poziții 3

1.3 I 02.03 – CERINȚELE DE FONDURI PROPRII (I 2.3) 8

1.3.1. Instrucțiuni privind anumite poziții 8

1.4. I 02.04 – RATE DE CAPITAL (I 2.4) 9

1.4.1. Instrucțiuni privind anumite poziții 9

1.5. I 03.01 – CALCULAREA CERINȚEI PE BAZA CHELTUIELILE GENERALE FIXE (I 3.1) 11

1.5.1. Instrucțiuni privind anumite poziții 11

2. FIRMELE DE INVESTIȚII MICI ȘI NEINTERCONECTATE 13

2.1. I 05.00 - NIVELUL DE ACTIVITATE – REVIZUIREA PRAGURILOR (I 5) 13

2.1.1. Instrucțiuni privind anumite poziții 13

**3. CERINȚE DE LICHIDITATE** 17

3.1 I 09.01 – CERINȚE DE LICHIDITATE (I 9.1) 17

3.1.1. Instrucțiuni privind anumite poziții 17

## PARTEA I: INSTRUCȚIUNI GENERALE

1. Structură și convenții

1.1 Structură

1. În ansamblu, cadrul este alcătuit din următoarele blocuri de informații:

(a) fondurile proprii;

(b) calcularea cerințelor de fonduri proprii;

(c) calcularea cerințelor pe baza cheltuielilor generale fixe;

(d) nivelul de activitate în conformitate cu condițiile prevăzute la articolul 12 alineatul (1) din Regulamentul (UE) 2019/2033;

(e) cerințele de lichiditate.

2. Pentru fiecare model sunt prevăzute referințe juridice. Informații suplimentare detaliate privind unele aspecte mai generale ale raportării pentru fiecare bloc de modele, instrucțiuni privind anumite poziții, precum și norme de validare sunt incluse în această parte a prezentului regulament.

1.2 Convenție de numerotare

3. În ceea ce privește coloanele, rândurile și celulele modelelor, documentul respectă convenția de denumire prevăzută la punctele 4-7. Aceste coduri numerice sunt utilizate pe scară largă în normele de validare.

4. În instrucțiuni se utilizează următoarea notație generală: {Model; Rând; Coloană}.

5. În cazul validărilor realizate în interiorul unui model, în care sunt utilizate doar punctele de date din modelul respectiv, notația nu face referire la un anumit model: {Rând; Coloană}.

6. În cazul modelelor cu o singură coloană, se face trimitere numai la rânduri. {Model; Rând}

7. Pentru a indica efectuarea validării pentru rândurile sau coloanele menționate anterior, se utilizează un asterisc.

1.3 Convenție privind semnele

8. Orice cuantum care face să crească fondurile proprii, cerințele de fonduri proprii sau cerințele de lichiditate se raportează ca valoare pozitivă. Orice cuantum care reduce totalul fondurilor proprii sau cerințele de fonduri proprii se raportează, dimpotrivă, ca valoare negativă. În cazul în care există un semn negativ (-) în fața denumirii unui element, se presupune că pentru elementul respectiv nu se va raporta nicio valoare pozitivă.

1.4 Consolidare prudențială

9. Cu excepția cazului în care s-a acordat o derogare, Regulamentul (UE) 2019/2033 și Directiva (UE) 2019/2034 se aplică firmelor de investiții pe bază individuală și pe bază consolidată, ceea ce include cerințele de raportare din partea a șaptea din Regulamentul (UE) 2019/2033. Articolul 4 alineatul (1) punctul 11 din Regulamentul (UE) 2019/2033 definește o situație consolidată ca fiind rezultatul aplicării cerințelor Regulamentului (UE) 2019/2033 unui grup de firme de investiții ca și cum entitățile grupului ar forma împreună o singură firmă de investiții. În conformitate cu articolul 7 din Regulamentul (UE) 2019/2033, grupurile de firme de investiții trebuie să îndeplinească cerințele de raportare din toate modelele pe baza perimetrului de consolidare prudențială care li se aplică (care poate fi diferit de perimetrul de consolidare contabil care li se aplică).

## PARTEA II: INSTRUCȚIUNI AFERENTE MODELULUI

**1. FONDURI PROPRII: NIVEL, STRUCTURĂ, CERINȚE ȘI CALCUL**

1.1 Observații generale

10. Secțiunea privind prezentarea generală a fondurilor proprii conține informații despre fondurile proprii pe care le deține o firmă de investiții și despre cerințele de fonduri proprii care i se aplică. Aceasta constă din două modele:

(a) Modelul I 01.01 conține structura fondurilor proprii deținute de o firmă de investiții: Fonduri proprii de nivel 1 de bază (CET1), fonduri proprii de nivel 1 suplimentar (AT1) și fonduri proprii de nivel 2 (T2).

(b) Modelele I 02.03 și I 02.04 conțin cerința totală de fonduri proprii, cerința de capital minim permanent, cerința pe baza cheltuielilor generale fixe, orice cerință de fonduri proprii suplimentare și orientări în acest sens, precum și cerința tranzitorie de fonduri proprii și ratele de capital.

(c) Modelul I 03.01 include informații cu privire la calcularea cerinței pe baza cheltuielilor generale fixe.

11. Elementele din aceste modele nu includ ajustările tranzitorii. Aceasta înseamnă că cifrele (cu excepția cazului în care cerința tranzitorie de fonduri proprii este indicată în mod specific) sunt calculate în conformitate cu dispozițiile finale (cu alte cuvinte ca și cum nu ar exista dispoziții tranzitorii).

1.2. I 01.01 – STRUCTURA FONDURILOR PROPRII (I 1.1)

1.2.1. Instrucțiuni privind anumite poziții

|  |  |
| --- | --- |
| Rând | Referințe juridice și instrucțiuni |
| 0010 | **FONDURI PROPRII**  Articolul 9 alineatul (1) din Regulamentul (UE) 2019/2033.  Fondurile proprii ale unei firme de investiții sunt constituite din suma fondurilor sale proprii de nivel 1 și a fondurilor sale proprii de nivel 2.  Se raportează suma totală a rândurilor (0020 și 0380). |
| 0020 | **FONDURI PROPRII DE NIVEL 1**  Fondurile proprii de nivel 1 sunt constituite din suma fondurilor proprii de nivel 1 de bază și a fondurilor proprii de nivel 1 suplimentar. |
| 0030 | FONDURI PROPRII DE NIVEL 1 DE BAZĂ  Articolul 9 alineatul (1) din Regulamentul (UE) 2019/2033.  Articolul 50 din Regulamentul (UE) nr. 575/2013.  Se raportează suma totală a rândurilor (0040-0060, 0090-0140 și 0290). |
| 0040 | **Instrumente de capital plătite integral**  Articolul 9 alineatul (1) punctul (i) din Regulamentul (UE) 2019/2033.  Articolul 26 alineatul (1) litera (a) și articolele 27-31 din Regulamentul (UE) nr. 575/2013.  Sunt incluse instrumentele de capital ale societăților mutuale, ale organizațiilor cooperatiste de credit sau ale instituțiilor similare [articolele 27 și 29 din Regulamentul (UE) nr. 575/2013].  Nu este inclusă prima de emisiune aferentă instrumentelor.  Instrumentele de capital subscrise de autoritățile publice în situații de urgență sunt incluse în cazul în care sunt îndeplinite toate condițiile de la articolul 31 din Regulamentul (UE) nr. 575/2013. |
| 0050 | **Prima de emisiune**  Articolul 9 alineatul (1) punctul (i) din Regulamentul (UE) 2019/2033.  Articolul 26 alineatul (1) litera (b) din Regulamentul (UE) nr. 575/2013.  Prima de emisiune are același înțeles ca în standardul contabil aplicabil.  Cuantumul care trebuie raportat la acest punct trebuie să fie partea referitoare la „Instrumente de capital plătite”. |
| 0060 | **Rezultatul reportat**  Articolul 9 alineatul (1) punctul (i) din Regulamentul (UE) 2019/2033.  Articolul 26 alineatul (1) litera (c) din Regulamentul (UE) nr. 575/2013.  Rezultatul reportat include rezultatul reportat din anul anterior plus profiturile intermediare sau de sfârșit de exercițiu financiar care sunt eligibile.  Se raportează suma totală a rândurilor 0070 și 0080. |
| 0070 | **Rezultatul reportat din anii anteriori**  Articolul 4 alineatul (1) punctul 123 și articolul 26 alineatul (1) litera (c) din Regulamentul (UE) nr. 575/2013.  Articolul 4 alineatul (1) punctul 123 din Regulamentul (UE) nr. 575/2013 definește rezultatul reportat drept „profiturile și pierderile reportate ca urmare a determinării finale a profitului sau pierderii în conformitate cu cadrul contabil aplicabil”. |
| 0080 | **Profitul eligibil**  Articolul 4 alineatul (1) punctul 121, articolul 26 alineatul (2) și articolul 36 alineatul (1) litera (a) din Regulamentul (UE) nr. 575/2013.  Articolul 26 alineatul (2) din Regulamentul (UE) nr. 575/2013 permite includerea ca rezultate reportate a profiturilor intermediare sau a celor de sfârșit de exercițiu financiar, cu aprobarea prealabilă a autorităților competente, în cazul în care sunt îndeplinite anumite condiții. |
| 0090 | **Alte elemente ale rezultatului global acumulate**  Articolul 9 alineatul (1) punctul (i) din Regulamentul (UE) 2019/2033.  Articolul 26 alineatul (1) litera (d) din Regulamentul (UE) nr. 575/2013. |
| 0100 | **Alte rezerve**  Articolul 9 alineatul (1) punctul (i) din Regulamentul (UE) 2019/2033.  Articolul 4 alineatul (1) punctul 117 și articolul 26 alineatul (1) litera (e) din Regulamentul (UE) nr. 575/2013.  Cuantumul care trebuie raportat nu include nicio obligație fiscală previzibilă la momentul calculării. |
| 0110 | **Interese minoritare recunoscute în fondurile proprii de nivel 1 de bază**  Articolul 84 alineatul (1), articolul 85 alineatul (1) și articolul 87 alineatul (1) din Regulamentul (UE) nr. 575/2013.  Suma tuturor cuantumurilor intereselor minoritare ale filialelor care este inclusă în fondurile proprii de nivel 1 de bază consolidate. |
| 0120 | **Ajustări ale fondurilor proprii de nivel 1 de bază datorate filtrelor prudențiale**  Articolul 9 alineatul (1) punctul (i) din Regulamentul (UE) 2019/2033.  Articolele 32-35 din Regulamentul (UE) nr. 575/2013 |
| 0130 | **Alte fonduri**  Articolul 9 alineatul (4) din Regulamentul (UE) 2019/2033. |
| 0140 | **(-) DEDUCERI TOTALE DIN FONDURILE PROPRII DE NIVEL 1 DE BAZĂ**  Se raportează suma totală a rândurilor 0190-0285. |
| 0190 | **(-) Pierderile exercițiului financiar în curs**  Articolul 36 alineatul (1) litera (a) din Regulamentul (UE) nr. 575/2013. |
| 0200 | **(-) Fond comercial**  Articolul 9 alineatul (1) punctul (i) din Regulamentul (UE) 2019/2033.  Articolul 4 alineatul (1) punctul 113, articolul 36 alineatul (1) litera (b) și articolul 37 din Regulamentul (UE) nr. 575/2013. |
| 0210 | **(-) Alte imobilizări necorporale**  Articolul 9 alineatul (1) punctul (i) din Regulamentul (UE) 2019/2033.  Articolul 4 alineatul (1) punctul 115, articolul 36 alineatul (1) litera (b) și articolul 37 litera (a) din Regulamentul (UE) nr. 575/2013.  Alte imobilizări necorporale sunt imobilizările necorporale din standardul contabil aplicabil, minus fondul comercial, în conformitate, de asemenea, cu standardul contabil aplicabil. |
| 0220 | **(-) Creanțe privind impozitul amânat care se bazează pe profitabilitatea viitoare și nu decurg din diferențele temporare din care se deduc datoriile asociate privind impozitul amânat**  Articolul 9 alineatul (2) litera (a) din Regulamentul (UE) 2019/2033.  Articolul 36 alineatul (1) litera (c) din Regulamentul (UE) nr. 575/2013. |
| 0230 | **(-) Participație calificată într-o entitate din afara sectorului financiar care depășește 15 % din fondurile proprii**  Articolul 10 alineatul (1) litera (a) din Regulamentul (UE) 2019/2033. |
| 0240 | **(-) Participații calificate totale în întreprinderi, altele decât entitățile din sectorul financiar, care depășesc 60 % din fondurile proprii**  Articolul 10 alineatul (1) litera (b) din Regulamentul (UE) 2019/2033. |
| 0285 | **(-) Alte deduceri**  Suma tuturor celorlalte deduceri în conformitate cu articolul 36 alineatul (1) din Regulamentul (UE) nr. 575/2013 care nu sunt incluse în niciunul din rândurile 0160­0240 de mai sus. |
| 0290 | **CET1: Alte elemente de capital, deduceri și ajustări**  Acest rând include suma următoarelor elemente, după caz:  — Ajustări tranzitorii datorate instrumentelor de fonduri proprii de nivel 1 de bază care își păstrează drepturile obținute [articolul 483 alineatele (1), (2) și (3) și articolele 484-487 din Regulamentul (UE) nr. 575/2013]  — Ajustări tranzitorii datorate intereselor minoritare suplimentare [articolele 479 și 480 din Regulamentul (UE) nr. 575/2013].  — Alte ajustări tranzitorii ale fondurilor proprii de nivel 1 de bază [articolele 469­478 și articolul 481 din Regulamentul (UE) nr. 575/2013]: ajustări ale deducerilor din fondurile proprii de nivel 1 de bază datorate unor dispoziții tranzitorii.  — Alte elemente ale fondurilor proprii de nivel 1 de bază sau deduceri dintr-un element de fonduri proprii de nivel 1 de bază care nu pot fi atribuite unuia dintre rândurile 0040-0285.  Acest rând nu se utilizează pentru a include în calculul ratelor de solvabilitate elementele de capital sau deducerile care nu sunt reglementate de Regulamentul (UE) 2019/2033 sau de Regulamentul (UE) nr. 575/2013. |
| 0300 | **FONDURI PROPRII DE NIVEL 1 SUPLIMENTAR**  Articolul 9 alineatul (1) din Regulamentul (UE) 2019/2033.  Articolul 61 din Regulamentul (UE) nr. 575/2013.  Se raportează suma totală a rândurilor 0310-0410. |
| 0310 | **Instrumente de capital plătite integral și emise direct**  Articolul 9 alineatul (1) punctul (i) din Regulamentul (UE) 2019/2033.  Articolul 51 litera (a) și articolele 52, 53 și 54 din Regulamentul (UE) nr. 575/2013.  Cuantumul care trebuie raportat nu include prima de emisiune aferentă instrumentelor. |
| 0320 | **Prima de emisiune**  Articolul 9 alineatul (1) punctul (i) din Regulamentul (UE) 2019/2033.  Articolul 51 litera (b) din Regulamentul (UE) nr. 575/2013.  Prima de emisiune are același înțeles ca în standardul contabil aplicabil.  Cuantumul de raportat la acest punct trebuie să fie partea referitoare la „Instrumentele de capital plătite integral emise direct”. |
| 0330 | **(-) DEDUCERI TOTALE DIN FONDURILE PROPRII DE NIVEL 1 SUPLIMENTARE**  Articolul 56 din Regulamentul (UE) nr. 575/2013. |
| 0410 | **Fonduri proprii de nivel 1 suplimentar: Alte elemente de capital, deduceri și ajustări**  Acest rând include suma următoarelor elemente, după caz:  — Ajustări tranzitorii datorate instrumentelor de fonduri proprii de nivel 1 suplimentar care își păstrează drepturile obținute [articolul 483 alineatele (4) și (5), articolele 484-487, articolul 489 și articolul 491 din Regulamentul (UE) nr. 575/2013]  — Instrumente emise de filiale care sunt recunoscute în fondurile proprii de nivel 1 suplimentar [articolele 83, 85 și 86 din Regulamentul (UE) nr. 575/2013]: Suma tuturor cuantumurilor fondurilor proprii de nivel 1 eligibile ale filialelor care sunt incluse în fondurile proprii de nivel 1 suplimentar consolidate, incluzând, de asemenea, capitalul emis de o entitate cu scop special [articolul 83 din Regulamentul (UE) nr. 575/2013]  — Ajustări tranzitorii datorate recunoașterii suplimentare în fondurile proprii de nivel 1 suplimentar a instrumentelor emise de filiale [articolul 480 din Regulamentul (UE) nr. 575/2013]: ajustări ale fondurilor proprii de nivel 1 eligibile incluse în fondurile proprii de nivel 1 suplimentar consolidate datorită dispozițiilor tranzitorii  — Alte ajustări tranzitorii ale fondurilor proprii de nivel 1 suplimentar [articolele 472, 473a, 474, 475, 478 și 481 din Regulamentul (UE) nr. 575/2013]: ajustări ale deducerilor datorate dispozițiilor tranzitorii  — Cuantumul cu care elementele care trebuie deduse din elementele de fonduri proprii de nivel 1 suplimentar depășesc fondurile proprii de nivel 1 suplimentar, dedus din fondurile proprii de nivel 1 de bază în conformitate cu articolul 36 alineatul (1) litera (j) din Regulamentul (UE) nr. 575/2013: Fondurile proprii de nivel 1 suplimentar nu pot fi negative, dar este posibil ca deducerile din elementele de fonduri proprii de nivel 1 suplimentar să depășească cuantumul elementelor de fonduri proprii de nivel 1 suplimentar disponibile. În cazul producerii acestei situații, acest indicator reprezintă cuantumul necesar pentru a majora la zero cuantumul raportat pe rândul 0300 și este egal cu opusul cuantumului cu care elementele care trebuie deduse din elementele de fonduri proprii de nivel 1 suplimentar depășesc fondurile proprii de nivel 1 suplimentar incluse, printre alte deduceri, pe rândul 0285.  — Alte elemente ale fondurilor proprii de nivel 1 suplimentar sau deduceri dintr-un element de fonduri proprii de nivel 1 suplimentar care nu pot fi atribuite unuia dintre rândurile 0310-0330.  Acest rând nu se utilizează pentru a include în calculul ratelor de solvabilitate elementele de capital sau deducerile care nu sunt reglementate de Regulamentul (UE) 2019/2033 sau de Regulamentul (UE) nr. 575/2013 |
| 0420 | **FONDURI PROPRII DE NIVEL 2**  Articolul 9 alineatul (1) din Regulamentul (UE) 2019/2033.  Articolul 71 din Regulamentul (UE) nr. 575/2013.  Se raportează suma totală a rândurilor 0430-0520. |
| 0430 | **Instrumente de capital plătite integral și emise direct**  Articolul 9 alineatul (1) punctul (i) din Regulamentul (UE) 2019/2033.  Articolul 62 litera (a), articolul 63 și articolul 65 din Regulamentul (UE) nr. 575/2013.  Cuantumul care trebuie raportat nu include prima de emisiune aferentă instrumentelor. |
| 0440 | **Prima de emisiune**  Articolul 9 alineatul (1) punctul (i) din Regulamentul (UE) 2019/2033.  Articolul 62 litera (b) și articolul 65 din Regulamentul (UE) nr. 575/2013.  Prima de emisiune are același înțeles ca în standardul contabil aplicabil.  Cuantumul de raportat la acest punct trebuie să fie partea referitoare la „Instrumentele de capital plătite integral emise direct”. |
| 0450 | **(-) DEDUCERI TOTALE DIN FONDURILE PROPRII DE NIVEL 2**  Articolul 66 din Regulamentul (UE) nr. 575/2013. |
| 0520 | **Nivelul 2: Alte elemente de capital, deduceri și ajustări**  Acest rând include suma următoarelor elemente, după caz:  — Ajustări tranzitorii datorate instrumentelor de fonduri proprii de nivel 2 care își păstrează drepturile obținute [articolul 483 alineatele (6) și (7), articolele 484, 486, 488, 490 și 491 din Regulamentul (UE) nr. 575/2013]  — Instrumente emise de filiale care sunt recunoscute în fondurile proprii de nivel 2 [articolele 83, 87 și 88 din Regulamentul (UE) nr. 575/2013]: Suma tuturor cuantumurilor fondurilor proprii eligibile ale filialelor care sunt incluse în fondurile proprii de nivel 2 consolidate, incluzând, de asemenea, fondurile proprii de nivel 2 eligibile emise de o entitate cu scop special [articolul 83 din Regulamentul (UE) nr. 575/2013].  — Ajustări tranzitorii datorate recunoașterii suplimentare în fondurile proprii de nivel 2 a instrumentelor emise de filiale [articolul 480 din Regulamentul (UE) nr. 575/2013]: Ajustări ale fondurilor proprii eligibile incluse în fondurile proprii de nivel 2 consolidate datorită dispozițiilor tranzitorii.  — Alte ajustări tranzitorii ale fondurilor proprii de nivel 2 [articolele 472, 473a, 476, 477, 478 și 481 din Regulamentul (UE) nr. 575/2013]: Ajustări ale deducerilor din fondurile proprii de nivel 2 datorate unor dispoziții tranzitorii  — Cuantumul cu care elementele care trebuie deduse din elementele proprii de nivel 2 depășesc fondurile proprii de nivel 2, dedus din fondurile proprii de nivel 1 suplimentare în conformitate cu articolul 56 alineatul (e) din Regulamentul (UE) nr. 575/2013: Fondurile proprii de nivel 2 nu pot fi negative, dar este posibil ca deducerile din elementele de fonduri proprii de nivel 2 să depășească valoarea elementelor de fonduri proprii de nivel 2 disponibile. În cazul producerii acestei situații, acest indicator reprezintă cuantumul necesar pentru a majora la zero cuantumul raportat pe rândul 0420.  — Alte elemente ale fondurilor proprii de nivel 2 sau deduceri dintr-un element de fonduri proprii de nivel 2 care nu pot fi atribuite unuia dintre rândurile 0430­0450.  Acest rând nu se utilizează pentru a include în calculul ratelor de solvabilitate elementele de capital sau deducerile care nu sunt reglementate de Regulamentul (UE) 2019/2033 sau de Regulamentul (UE) nr. 575/2013. |

1.3 I 02.03 – CERINȚELE DE FONDURI PROPRII (I 2.3)

1.3.1. Instrucțiuni privind anumite poziții

|  |  |
| --- | --- |
| Rând | Referințe juridice și instrucțiuni |
| 0010 | **Cerința de fonduri proprii**  Articolul 11 alineatele (1) și (2) din Regulamentul (UE) 2019/2033.  Acest element este egal cu valoarea mai mare dintre rândurile 0020 și 0030. |
| 0020 | **Cerința de capital minim permanent**  Articolul 14 din Regulamentul (UE) 2019/2033. |
| 0030 | **Cerința pe baza cheltuielilor generale fixe**  Articolul 13 din Regulamentul (UE) 2019/2033. |
| 0050 – 0090 | **Cerințe tranzitorii de fonduri proprii** |
| 0050 | **Cerință tranzitorie bazată pe cerințele de fonduri proprii din Regulamentul (UE) nr. 575/2013**  Articolul 57 alineatul (3) litera (a) din Regulamentul (UE) 2019/2033. |
| 0060 | **Cerință tranzitorie bazată pe cerințele pe baza cheltuielilor generale fixe**  Articolul 57 alineatul (3) litera (b) din Regulamentul (UE) 2019/2033. |
| 0070 | **Cerință tranzitorie pentru firmele de investiții care au făcut anterior doar obiectul unei cerințe de capital inițial**  Articolul 57 alineatul (4) litera (a) din Regulamentul (UE) 2019/2033. |
| 0080 | **Cerință tranzitorie bazată pe cerința de capital inițial de la momentul emiterii autorizației**  Articolul 57 alineatul (4) litera (b) din Regulamentul (UE) 2019/2033. |
| 0090 | **Cerință tranzitorie pentru firmele de investiții care nu sunt autorizate să presteze anumite servicii**  Articolul 57 alineatul (4) litera (c) din Regulamentul (UE) 2019/2033. |
| 0110 – 0130 | **Elemente memorandum** |
| 0110 | **Cerința de fonduri proprii suplimentare**  Articolul 40 din Directiva (UE) 2019/2034.  Fonduri proprii suplimentare necesare în urma SREP. |
| 0120 | **Cerința totală de fonduri proprii**  Cerința totală de fonduri proprii a unei firme de investiții constă în suma dintre cerințele sale de fonduri proprii aplicabile la data de referință, cerința de fonduri proprii suplimentare, astfel cum este raportată pe rândul 0110, și orientările privind fondurile proprii suplimentare, astfel cum sunt raportate pe rândul 0120. |

1.4. I 02.04 – RATE DE CAPITAL (I 2.4)

1.4.1. Instrucțiuni privind anumite poziții

|  |  |
| --- | --- |
| Rând | Referințe juridice și instrucțiuni |
| 0010 | **Rata fondurilor proprii de nivel 1 de bază**  Articolul 9 alineatul (1) litera (a) și articolul 11 alineatele (1) și (2) din Regulamentul (UE) nr. 2019/2033.  Acest element este exprimat ca procentaj. |
| 0020 | **Excedent (+)/Deficit (-) de fonduri proprii de nivel 1 de bază**  Acest element indică excedentul sau deficitul fondurilor proprii de nivel 1 de bază în raport cu cerința prevăzută la articolul 9 alineatul (1) din Regulamentul (UE) 2019/2033.  Dispozițiile tranzitorii de la articolul 57 alineatul (3) și alineatul (4) din Regulamentul (UE) 2019/2033 nu se iau în considerare pentru acest element. |
| 0030 | **Rata fondurilor proprii de nivel 1**  Articolul 9 alineatul (1) litera (b) și articolul 11 alineatele (1) și (2) din Regulamentul (UE) nr. 2019/2033.  Acest element este exprimat ca procentaj. |
| 0040 | **Excedent (+)/Deficit (-) de fonduri proprii de nivel 1**  Acest element indică excedentul sau deficitul fondurilor proprii de nivel 1 în raport cu cerința prevăzută la articolul 9 alineatul (1) din Regulamentul (UE) 2019/2033.  Dispozițiile tranzitorii de la articolul 57 alineatele (3) și (4) din Regulamentul (UE) 2019/2033 nu se iau în considerare pentru acest element. |
| 0050 | **Rata fondurilor proprii**  Articolul 9 alineatul (1) litera (c) și articolul 11 alineatele (1) și (2) din Regulamentul (UE) nr. 2019/2033.  Acest element este exprimat ca procentaj. |
| 0060 | **Excedent (+)/Deficit(-) de fonduri proprii totale**  Acest element indică excedentul sau deficitul fondurilor proprii în raport cu cerința prevăzută la articolul 9 alineatul (1) din Regulamentul (UE) 2019/2033.  Dispozițiile tranzitorii de la articolul 57 alineatele (3) și (4) din Regulamentul (UE) 2019/2033 nu se iau în considerare pentru acest element. |

1.5. I 03.01 – CALCULAREA CERINȚEI PE BAZA CHELTUIELILE GENERALE FIXE (I 3.1)

1.5.1. Instrucțiuni privind anumite poziții

|  |  |
| --- | --- |
| Rând | Referințe juridice și instrucțiuni |
| 0010 | **Cerința pe baza cheltuielilor generale fixe**  Articolul 13 alineatul (1) din Regulamentul (UE) 2019/2033.  Cuantumul raportat trebuie să fie de cel puțin 25 % din cheltuielile generale fixe anuale din anul precedent (rândul 0020).  În cazurile în care există o modificare semnificativă, astfel cum se menționează la articolul 13 alineatul (2) din Regulamentul (UE) nr. 2019/2033, suma raportată este cerința pe baza cheltuielilor generale fixe impusă de autoritatea competentă în conformitate cu articolul menționat.  În cazurile specificate la articolul 13 alineatul (3) din Regulamentul (UE) 2019/2033, suma care trebuie raportată este reprezentată de cheltuielile generale fixe preconizate pentru anul curent (rândul 0200). |
| 0020 | **Cheltuieli generale fixe anuale din anul precedent, după distribuirea profiturilor**  Articolul 13 alineatul (1) din Regulamentul (UE) 2019/2033.  Firmele de investiții raportează cheltuielile generale fixe din anul precedent după distribuirea profiturilor. |
| 0030 | **Cheltuieli totale din anul precedent, după distribuirea profiturilor**  Articolul 13 alineatul (1) din Regulamentul (UE) 2019/2033.  Cuantumul care trebuie raportat este cel de după distribuirea profiturilor. |
| 0040 | **Din care: Cheltuieli fixe suportate în numele firmelor de investiții de către terți**  Articolul 13 din Regulamentul (UE) 2019/2033. |
| 0050 | **(-) Total deduceri**  În plus față de elementele de deducere menționate la articolul 13 alineatul (4) din Regulamentul (UE) 2019/2033, următoarele elemente se deduc, de asemenea, din cheltuielile totale, în cazul în care sunt incluse în cheltuielile totale în conformitate cu cadrul contabil relevant:  (a) comisioane, comisioane de brokeraj și alte taxe plătite contrapărților centrale, burselor și altor locuri de tranzacționare și brokerilor intermediari în scopul executării, înregistrării sau compensării tranzacțiilor, numai în cazul în care acestea sunt transferate direct clienților și percepute de la aceștia. Acestea nu includ comisioanele și alte taxe necesare pentru menținerea calității de membru sau pentru îndeplinirea în alt mod a obligațiilor financiare de partajare a pierderilor față de contrapărțile centrale, burse și alte locuri de tranzacționare;  (b) dobânda plătită clienților pentru fondurile clienților, în cazul în care nu există nicio obligație de a plăti astfel de dobânzi;  (c) cheltuielile din impozite, în cazul în care acestea devin exigibile în raport cu profiturile anuale ale firmei de investiții;  (d) pierderile din tranzacționarea pe cont propriu de instrumente financiare;  (e) plățile legate de acorduri de transfer al profitului și pierderilor pe bază de contract, conform cărora firma de investiții este obligată să transfere întreprinderii-mamă, după întocmirea situațiilor sale financiare anuale, rezultatul său anual;  (f) plățile către un fond pentru riscuri bancare generale în conformitate cu articolul 26 alineatul (1) litera (f) din Regulamentul (UE) nr. 575/2013;  (g) cheltuielile legate de elemente care au fost deja deduse din fondurile proprii în conformitate cu articolul 36 alineatul (1) din Regulamentul (UE) nr. 575/2013. |
| 0060 | **(-) Prime pentru personal și alte remunerații**  Articolul 13 alineatul (4) litera (a) din Regulamentul (UE) 2019/2033.  Se consideră că primele pentru personal și alte remunerații depind de profitul net al firmei de investiții din anul respectiv dacă sunt îndeplinite cumulativ următoarele două condiții:  (h) primele pentru personal sau alte remunerații care trebuie deduse au fost deja plătite angajaților în anul anterior anului în care are loc plata, sau plata primelor pentru personal sau a altor remunerații către angajați nu va avea niciun impact asupra poziției de capital a firmei în anul plății;  (i) în ceea ce privește anul curent și anii următori, firma nu este obligată să acorde sau să aloce prime sau alte plăți suplimentare sub formă de remunerație decât dacă realizează un profit net în anul respectiv. |
| 0070 | **(-) Părțile din profitul net care le revin angajaților, directorilor și partenerilor**  Articolul 13 alineatul (4) litera (b) din Regulamentul (UE) 2019/2033.  Partea din profit a angajaților, a directorilor și a asociaților se calculează pe baza profiturilor nete. |
| 0080 | **(-) Alte plăți discreționare ale profiturilor și alte remunerări variabile**  Articolul 13 alineatul (4) litera (c) din Regulamentul (UE) 2019/2033. |
| 0090 | **(-) Comisioane și taxe comune de plătit**  Articolul 13 alineatul (4) litera (d) din Regulamentul (UE) 2019/2033. |
| 0100 | **(-) Comisioane, comisioane de brokeraj și alte taxe plătite CPC-urilor care sunt percepute de la clienți**  Comisioane, comisioane de brokeraj și alte taxe plătite contrapărților centrale, burselor și altor locuri de tranzacționare și brokerilor intermediari în scopul executării, înregistrării sau compensării tranzacțiilor, numai în cazul în care acestea sunt transferate direct clienților și percepute de la aceștia. Acestea nu includ comisioanele și alte taxe necesare pentru menținerea calității de membru sau pentru îndeplinirea în alt mod a obligațiilor financiare de partajare a pierderilor față de contrapărțile centrale, burse și alte locuri de tranzacționare. |
| 0110 | **(-) Onorarii pentru agenții delegați**  Articolul 13 alineatul (4) litera (e) din Regulamentul (UE) 2019/2033. |
| 0130 | **(-) Cheltuielile nerecurente din activități care nu sunt prestate în mod obișnuit de firma de investiții**  Articolul 13 alineatul (4) litera (f) din Regulamentul (UE) 2019/2033. |
| 0140 | **(-) Cheltuieli din impozite**  Cheltuielile din impozite, în cazul în care acestea devin exigibile în raport cu profiturile anuale ale firmei de investiții. |
| 0150 | **(-) Pierderi din tranzacționarea pe cont propriu a unor instrumente financiare**  Nu necesită explicații. |
| 0160 | **(-) Acorduri de transfer al profitului și pierderilor pe bază de contract**  Plățile legate de acorduri de transfer al profitului și pierderilor pe bază de contract, conform cărora firma de investiții este obligată să transfere întreprinderii-mamă, după întocmirea situațiilor sale financiare anuale, rezultatul său anual. |
| 0170 | **(-) Cheltuieli cu materiile prime**  Comercianții de mărfuri și de certificate de emisii pot deduce cheltuielile cu materiile prime în legătură cu o firmă de investiții care tranzacționează instrumente financiare derivate ale mărfii suport. |
| 0180 | **(-) Plăți către un fond pentru riscuri bancare generale**  Plățile către un fond pentru riscuri bancare generale în conformitate cu articolul 26 alineatul (1) litera (f) din Regulamentul (UE) nr. 575/2013. |
| 0190 | **(-) Cheltuieli legate de elemente care au fost deja deduse din fondurile proprii**  Cheltuielile legate de elemente care au fost deja deduse din fondurile proprii în conformitate cu articolul 36 alineatul (1) din Regulamentul (UE) nr. 575/2013. |
| 0200 | **Cheltuieli generale fixe preconizate pentru anul curent**  Proiecția cheltuielilor generale fixe pentru anul în curs după distribuirea profiturilor. |
| 0210 | **Variația cheltuielilor generale fixe (%)**  Cuantumul se raportează ca valoare absolută a următoarei formule:  [(Cheltuieli generale fixe anuale pentru anul curent)–(cheltuieli generale fixe preconizate din anul precedent)/(cheltuieli generale fixe anuale din anul precedent)] |

2. FIRMELE DE INVESTIȚII MICI ȘI NEINTERCONECTATE

2.1. I 05.00 - NIVELUL DE ACTIVITATE – REVIZUIREA PRAGURILOR (I 5)

2.1.1. Instrucțiuni privind anumite poziții

|  |  |
| --- | --- |
| Rând | Referințe juridice și instrucțiuni |
| 0010 | **Active (combinate) administrate**  Articolul 12 alineatul (1) litera (a) din Regulamentul (UE) 2019/2033.  În cazul în care firma de investiții raportoare face parte dintr-un grup, valoarea raportată se determină pe bază combinată pentru toate firmele de investiții care fac parte dintr-un grup, în conformitate cu articolul 12 alineatul (2) din Regulamentul (UE) 2019/2033.  Firmele de investiții includ activele administrate discreționar și nediscreționar.  Cuantumul raportat este cuantumul care ar fi utilizat pentru calcularea factorilor K înainte de aplicarea coeficienților relevanți. |
| 0020 | **Ordine (combinate ale) clienților tratate – Tranzacții în numerar**  Articolul 12 alineatul (1) litera (b) punctul (i) din Regulamentul (UE) 2019/2033.  În cazul în care firma de investiții raportoare face parte dintr-un grup, valoarea raportată se determină pe bază combinată pentru toate firmele de investiții care fac parte dintr-un grup, în conformitate cu articolul 12 alineatul (2) din Regulamentul (UE) 2019/2033.  Cuantumul raportat este cuantumul care ar fi utilizat pentru calcularea factorilor K înainte de aplicarea coeficienților relevanți. |
| 0030 | **Ordine (combinate ale) clienților tratate – Instrumente financiare derivate**  Articolul 12 alineatul (1) litera (b) punctul (i) din Regulamentul (UE) 2019/2033.  În cazul în care firma de investiții raportoare face parte dintr-un grup, valoarea raportată se determină pe bază combinată pentru toate firmele de investiții care fac parte dintr-un grup, în conformitate cu articolul 12 alineatul (2) din Regulamentul (UE) 2019/2033.  Cuantumul raportat este cuantumul care ar fi utilizat pentru calcularea factorilor K înainte de aplicarea coeficienților relevanți. |
| 0040 | **Active protejate și administrate**  Articolul 12 alineatul (1) litera (c) din Regulamentul (UE) 2019/2033.  Cuantumul raportat este cuantumul care ar fi utilizat pentru calcularea factorilor K înainte de aplicarea coeficienților relevanți. |
| 0050 | **Fonduri ale clienților deținute**  Articolul 12 alineatul (1) litera (d) din Regulamentul (UE) 2019/2033.  Cuantumul raportat este cuantumul care ar fi utilizat pentru calcularea factorilor K înainte de aplicarea coeficienților relevanți. |
| 0060 | **Fluxul zilnic de tranzacționare – tranzacții în numerar și tranzacții cu instrumente financiare derivate**  Articolul 12 alineatul (1) litera (e) din Regulamentul (UE) 2019/2033.  Cuantumul raportat este cuantumul care ar fi utilizat pentru calcularea factorilor K înainte de aplicarea coeficienților relevanți. |
| 0070 | **Riscul de poziție netă**  Articolul 12 alineatul (1) litera (f) din Regulamentul (UE) 2019/2033.  Cuantumul raportat este cuantumul care ar fi utilizat pentru calcularea factorilor K înainte de aplicarea coeficienților relevanți. |
| 0080 | **Marja de compensare dată**  Articolul 12 alineatul (1) litera (f) din Regulamentul (UE) 2019/2033.  Cuantumul raportat este cuantumul care ar fi utilizat pentru calcularea factorilor K înainte de aplicarea coeficienților relevanți. |
| 0090 | **Starea de nerambursare a contrapărții la tranzacționare**  Articolul 12 alineatul (1) litera (g) din Regulamentul (UE) 2019/2033.  Cuantumul raportat este cuantumul care ar fi utilizat pentru calcularea factorilor K înainte de aplicarea coeficienților relevanți. |
| 0100 | **Total elemente (combinate) bilanțiere și extrabilanțiere**  Articolul 12 alineatul (1) litera (h) din Regulamentul (UE) 2019/2033.  În cazul în care firma de investiții raportoare face parte dintr-un grup, valoarea raportată se determină pe bază combinată pentru toate firmele de investiții care fac parte dintr-un grup, în conformitate cu articolul 12 alineatul (2) din Regulamentul (UE) 2019/2033. |
| 0110 | **Total venituri brute anuale pe bază combinată**  Articolul 12 alineatul (1) punctul (i) din Regulamentul (UE) 2019/2033.  În cazul în care firma de investiții raportoare face parte dintr-un grup, valoarea raportată se determină pe bază combinată pentru toate firmele de investiții care fac parte dintr-un grup, în conformitate cu articolul 12 alineatul (2) din Regulamentul (UE) 2019/2033.  Valoarea raportată este (rândul 0120 + rândul 0130). |
| 0120 | **Total venituri brute anuale**  Valoarea veniturilor brute anuale totale, excluzând veniturile brute generate în cadrul grupului, în conformitate cu articolul 12 alineatul (2) din Regulamentul (UE) 2019/2033. |
| 0130 | **(-) Partea din veniturile brute anuale din interiorul grupului**  Valoarea veniturilor brute generate în cadrul grupului de firme de investiții în conformitate cu articolul 12 alineatul (2) din Regulamentul (UE) 2019/2033. |
| 0140 | **Din care: venituri din primirea și transmiterea de ordine**  Articolul 54 alineatul (1) litera (d) din Regulamentul (UE) 2019/2033.  Articolul 4 alineatul (1) punctul 2 din Directiva 2014/65/UE. |
| 0150 | **Din care: venituri din executarea de ordine în contul clienților**  Articolul 54 alineatul (1) litera (d) din Regulamentul (UE) 2019/2033.  Articolul 4 alineatul (1) punctul 2 din Directiva 2014/65/UE. |
| 0160 | **Din care: venituri din tranzacționarea pe cont propriu**  Articolul 54 alineatul (1) litera (d) din Regulamentul (UE) 2019/2033.  Articolul 4 alineatul (1) punctul 2 din Directiva 2014/65/UE. |
| 0170 | **Din care: venituri din administrarea de portofolii**  Articolul 54 alineatul (1) litera (d) din Regulamentul (UE) 2019/2033.  Articolul 4 alineatul (1) punctul 2 din Directiva 2014/65/UE. |
| 0180 | **Din care: venituri din consultanța de investiții**  Articolul 54 alineatul (1) litera (d) din Regulamentul (UE) 2019/2033.  Articolul 4 alineatul (1) punctul 2 din Directiva 2014/65/UE. |
| 0190 | **Din care: venituri din subscrierea de instrumente financiare/plasare cu angajament ferm**  Articolul 54 alineatul (1) litera (d) din Regulamentul (UE) 2019/2033.  Articolul 4 alineatul (1) punctul 2 din Directiva 2014/65/UE. |
| 0200 | **Din care: venituri din plasare fără angajament ferm**  Articolul 54 alineatul (1) litera (d) din Regulamentul (UE) 2019/2033.  Articolul 4 alineatul (1) punctul 2 din Directiva 2014/65/UE. |
| 0210 | **Din care: venituri din operarea unui SMT**  Articolul 54 alineatul (1) litera (d) din Regulamentul (UE) 2019/2033.  Articolul 4 alineatul (1) punctul 2 din Directiva 2014/65/UE. |
| 0220 | **Din care: venituri din operarea unui SOT**  Articolul 54 alineatul (1) litera (d) din Regulamentul (UE) 2019/2033.  Articolul 4 alineatul (1) punctul 2 din Directiva 2014/65/UE. |
| 0230 | **Din care: venituri din păstrarea și administrarea de instrumente financiare**  Articolul 54 alineatul (1) litera (d) din Regulamentul (UE) 2019/2033.  Articolul 4 alineatul (1) punctul 3 din Directiva 2014/65/UE. |
| 0240 | **Din care: venituri din acordarea de credite sau împrumuturi investitorilor**  Articolul 54 alineatul (1) litera (d) din Regulamentul (UE) 2019/2033.  Articolul 4 alineatul (1) punctul 3 din Directiva 2014/65/UE. |
| 0250 | **Din care: venituri din consultanță cu privire la structura capitalului, strategia de afaceri și aspectele conexe, precum și consultanță și servicii cu privire la fuziunile și achizițiile de societăți**  Articolul 54 alineatul (1) litera (d) din Regulamentul (UE) 2019/2033.  Articolul 4 alineatul (1) punctul 3 din Directiva 2014/65/UE. |
| 0260 | **Din care: venituri din servicii de schimb valutar**  Articolul 54 alineatul (1) litera (d) din Regulamentul (UE) 2019/2033.  Articolul 4 alineatul (1) punctul 3 din Directiva 2014/65/UE. |
| 0270 | **Din care: cercetare în domeniul investițiilor și analiză financiară**  Articolul 54 alineatul (1) litera (d) din Regulamentul (UE) 2019/2033.  Articolul 4 alineatul (1) punctul 3 din Directiva 2014/65/UE. |
| 0280 | **Din care: venituri din servicii legate de subscriere**  Articolul 54 alineatul (1) litera (d) din Regulamentul (UE) 2019/2033.  Articolul 4 alineatul (1) punctul 3 din Directiva 2014/65/UE. |
| 0290 | **Din care: servicii de investiții și activități auxiliare legate de suportul instrumentelor financiare derivate**  Articolul 54 alineatul (1) litera (d) din Regulamentul (UE) 2019/2033.  Articolul 4 alineatul (1) punctul 3 din Directiva 2014/65/UE. |

**3. CERINȚE DE LICHIDITATE**

3.1 I 09.01 – CERINȚE DE LICHIDITATE (I 9.1)

3.1.1. Instrucțiuni privind anumite poziții

|  |  |
| --- | --- |
| Rând | Referințe juridice și instrucțiuni |
| 0010 | **Cerința de lichiditate**  Articolul 43 alineatul (1) din Regulamentul (UE) 2019/2033. |
| 0020 | **Garanții acordate clienților**  Articolul 45 din Regulamentul (UE) 2019/2033.  Valoarea raportată este de 1,6 % din cuantumul total al garanțiilor acordate clienților în conformitate cu articolul 45 din Regulamentul (UE) 2019/2033. |
| 0030 | **Total active lichide**  Articolul 43 alineatul (1) litera (a) și articolul 43 alineatul (2) din Regulamentul (UE) 2019/2033.  Totalul activelor lichide se raportează după aplicarea marjelor de ajustare relevante. |