**V PIELIKUMS**

**I daļa. Vienotais datu punktu modelis**

Visus šīs regulas pielikumos noteiktos datu posteņus pārveido vienotā datu punktu modelī, kas veido pamatu vienādām IT sistēmām iestādēs un kompetentajās iestādēs.

Vienotais datu punktu modelis atbilst šādiem kritērijiem:

a) sniedz strukturētu pārskatu par visiem I, III un VIII pielikumā noteiktajiem datu posteņiem;

b) aptver visus I līdz IV un VIII un IX pielikumā noteiktos darījumu jēdzienus;

c) tas nodrošina datu vārdnīcu, kurā identificēti tabulu apzīmējumi, ordinātu apzīmējumi, abscisu apzīmējumi, definīcijas apgabala apzīmējumi, vērtību apgabala apzīmējumi un elementu apzīmējumi;

d) tas nodrošina rādītājus, ar ko definē datu punktu parametrus vai apmēru;

e) tas nodrošina datu punktu definīcijas, kuras izteiktas kā to iezīmju salikums, kas ļauj viennozīmīgi identificēt attiecīgo jēdzienu;

f) tas ietver visas attiecīgās tehniskās specifikācijas, kas nepieciešamas, lai izstrādātu IT pārskatu sniegšanas risinājumus, kas radītu vienotus uzraudzības datus.

**II daļa. Validācijas noteikumi**

Šīs regulas pielikumos noteiktajiem datu posteņiem piemēro validācijas noteikumus, ar kuriem nodrošina datu kvalitāti un konsekvenci.

Šie validācijas noteikumi atbilst šādiem kritērijiem:

a) tie definē loģiskās attiecības starp attiecīgajiem datu punktiem;

b) tie ietver filtrus un priekšnosacījumus, ar ko nosaka datu kopu, kam piemēro validācijas noteikumu;

c) tie ļauj pārbaudīt iesniegto datu konsekvenci;

d) tie ļauj pārbaudīt iesniegto datu pareizību;

e) ar tiem nosaka standartvērtības, ko piemēro tad, ja attiecīgā informācija nav iesniegta.